
DET  INSPIRERENDE 

BUDSKAB 

AF  DOYLE  L.  GREEN,  REDAKTØR 


Et  tidsskrifts  succes  kan  ikke  bedømmes  ud  fra  dets  størrelse  eller  antal  sider,  dets 
lay-out,  dets  billedmateriale  eller  de  farver,  der  er  benyttet.  I  det  lange  løb  kan  et  tids- 
skrift kun  bedømmes  ud  fra  det,  som  det  har  gjort  for  dets  læsere.  Fra  vort  arkiv  med 
breve  og  beretninger  fra  dem,  der  er  blevet  velsignet  på  grund  af  Kirkens  tidsskrifter, 
vælger  jeg  blot  et  enkelt  eksempel  til  denne  lille  spalte. 

Forstanderen  for  G.U.F.  i  et  ward  i  Salt  Lake  Dalen  fortalte  denne  beretning:  Skønt  han 
var  født  ind  i  Kirken  og  var  blevet  døbt,  var  han  som  ung  faldet  fra.  Han  forelskede  sig  i 
en  ung  sidste  dages  hellig  kvinde  og  overtalte  hende  til  at  gifte  sig  med  sig,  også  selv 
om  han  ikke  kunne  tage  hende  gennem  templet.  Senere  prøvede  hans  hustru  at  få  ham 
til  at  ændre  sine  dårlige  vaner  og  blive  interesseret  i  Kirken,  men  han  blev  blot  endnu 
mere  negativt  indstillet. 

En  aften,  medens  hans  børn  var  i  seng,  og  hans  hustru  var  til  et  møde,  sad  han  i  opholds- 
stuen og  røg  en  cigaret,  da  han  dovent  greb  et  af  Kirkens  tidsskrifter  og  begyndte  at 
bladre  igennem  det.  Som  bladene  vendte,  blev  han  fanget  af  en  artikel,  der  var  illustreret 
med  et  par  boksere,  der  trænede.  Da  han  var  interesseret  i  sport,  tænkte  han,  at  dette 
nok  var  en  historie  om  boksning,  og  han  begyndte  at  læse  den.  Istedet  var  det  en 
førstehåndsberetning  om  en  mand,  der  havde  overvundet  den  vane  at  ryge,  og  fortalte, 
hvor  meget  det  havde  betydet  for  ham  og  hans  familie. 

Da  manden  var  færdig  med  artiklen,  tænkte  han  på  sin  dejlige  hustru  og  deres  små 
børn,  og  da  han  så  den  røgfyldte  stue,  det  halvfyldte  askebæger,  nikotinpletterne  på 
sine  fingre,  besluttede  han,  at  han  aldrig  ville  ryge  én  eneste  cigaret  mere.  Han  samlede 
adskillige  pakker  sammen,  som  han  havde,  og  smed  dem  i  affaldskurven,  og  sand  mod 
sin  beslutning  røg  han  aldrig  mere.  Han  arbejdede  hårdt  med  også  at  overvinde  andre 
dårlige  vaner,  begyndte  at  betale  sin  tiende  og  tog  efter  en  vis  periode  sin  hustru  og 
børn  med  til  Herrens  Hus  for  at  blive  beseglet  for  tid  og  al  evighed.  O 

Forsiden 

I  denne  måned  viser  vi  atter  et  maleri  af  William  Whitaker.  Her  afbilleder  broder  Whitaker 
Joseph  Smith,  Jr.  og  dennes  fader  den  efterårs-morgen  den  22.  september  1823.  Efter 
engelen  Moronis  instruktioner  opsøgte  den  unge  Joseph  Smith  sin  fader  i  marken  og 
fortalte  ham  om  den  åbenbaring  og  de  befalinger,  han  havde  modtaget  den  foregående 
nat.  Hans  fader  lyttede  intenst,  og  da  drengen  var  færdig,  sagde  han  ganske  enkelt: 
„Det  er  fra  Gud.  Gå  og  gør,  som  sendebudet  har  befalet."  (Se  Joseph  Smith  2:48-50)     O 

Kirkens  blade 

■ 

en  hjælp 
til  vidnesbyrd 


AF  PRÆSIDENT  JOSEPH  FIELDING  SMITH 


Dette  nummer  af  Den  danske  Stjerne  markerer  en 
slutning  og  en  begyndelse.  Den  danske  Stjerne  har 
udgivet  artikler  udvalgt  fra  Improvement  Era,  In- 
structor,  Relief  Society  Magazine  og  the  Children's 
Friend.  Disse  blade  ophørte  med  at  udkomme  fra 
december  1970. 

Da  det  Første  Præsidentskab  og  De  Tolvs  kvorum 
opdagede,  at  der  fandtes  et  behov  for  styrkelse  af 
familien,  den  grundlæggende  enhed  i  Kirken,  be- 
sluttede de,  at  fra  januar  1971  skulle  Kirken  udgive 
tre  nye  blade,  nemlig:  the  Ensign  of  the  Church  of 
Jesus  Christ  of  Latter-day  Saints  for  de  voksne,  the 
New  Era  for  de  unge,  samt  the  Friend  for  børnene. 
I  april  modtog  I,  mine  kære  brødre  og  søstre,  i  Den 
danske  Stjerne  oversættelser  af  udvalgte  artikler  fra 
to  af  disse  dejlige  blade,  nemlig  Ensign  og  Friend. 
Foruden  artikler  fra  disse  to  blade  vil  vore  unge 
over  hele  verden  i  næste  måned  for  første  gang  stifte 
bekendtskab  med  dele  af  New  Era. 
Jeg  anmoder  jer  alle  indtrængende  om  at  have  Den 
danske  Stjerne  i  jeres  hjem.  Dette  blad  er  Kirkens 
officielle  publikation  for  dens  dansktalende  familier. 
Læs  og  gør  de  store  sandheder,  der  vil  kunne  fin- 
des i  dens  artikler,  til  en  del  af  jeres  liv  i  tiden  frem- 
over. Dette  blad  vil  også  være  en  kilde  til  styrkelse 
og    hjælp   i   jeres   studier   af   familiehjemmeaftens- 

lektiehæftet,  lektiehæftet  for  Præstedømmet,  etc. 
samt  skrifterne,  som  de  er  nedfældet  i  Kirkens  Stan- 
dardværker. Vi  har  sandelig  i  disse  dage  inspirerede 
vejledere  til  evigt  liv  og  frelse. 
Mange  af  os  betragter  Kirkens  blade  som  venner 
for  hele  livet.  Tænk  på  de  minder,  deres  artikler  har 
givet  os  gennem  årene!  Tænk  på  de  råd  og  glæder, 
de  har  bragt  til  Kirkens  medlemmer  over  hele  jor- 
den! 

Min  far,  Joseph  F.  Smith,  den  sjette  præsident  for 
Kirken,  var  fuldt  klar  over  den  nytte,  Kirkens  blade 
kan  have  for  opbygningen  af  stærke  hjem  og  sikre 
vidnesbyrd.  Han  var  redaktør  for  både  Improvement 
Era  og  Juvenile  Instructor.  Min  far  var  den  mest 
kærlige  mand,  jeg  nogen  sinde  har  kendt.  Hans 
medfølelse  var  uafladeligt  vendt  mod  de  underkuede 
og  undertrykte.  Især  var  hans  kærlighed  rettet  mod 
de  små  børn.  Han  elskede  dem  alle  og  kunne  ikke 
udholde  at  se  dem  bive  dårligt  behandlet. 
Han  var  talsmand  for  retfærdigheden,  og  oprigtig- 
heden af  hans  ord  trængte  ind  i  menneskenes  sjæle. 
Han  talte  med  autoritet,  fasthed,  overbevisning  og 
sikkerhed,  som  var  opnået  gennem  kendskab  til 
sandheden.  Dette  var  især  tydeligt,  når  han  talte 
om  vor  Frelsers  guddommelighed  og  sin  onkels, 
Profeten  Joseph  Smiths  mission. 
Blandt  mine  mest  yndede  erindringer  er  de  timer, 
jeg  tilbragte  siddende  ved  min  fars  side,  medens 
vi  talte  om  Evangeliets  principper.  Herved  modtog 
jeg  en  belæring,  som  kun  han  kunne  give.  På  denne 
måde  blev  grundlaget  for  min  egen  kundskab  lagt  i 
sandhed,  således  at  også  jeg  kunne  sige,  at  jeg 
vidste,  at  min  Frelser  lever,  og  at  Joseph  Smith  var 
og  er  den  levende  Guds  profet. 
Som  barn  opnåede  jeg  et  vidnesbyrd  om  Joseph 
Smith  og  Brigham  Young  i  deres  kaldelser  som 
profeter,  Præsident  Young,  til  hvem  min  far  var  me- 
get nært  knyttet,  døde,  da  jeg  var  et  år  gammel.  I  min 
ungdom  kendte  jeg  præsidenterne  John  Taylor,  Wil- 
ford  Woodruff  og  Lorenzo  Snow. 
Da  jeg  blev  ordineret  til  apostel,  var  de  tidligere 
præsidenter  Heber  J.  Grant,  George  Albert  Smith 
og  David  O.  McKay  alle  medlem  af  De  Tolvs  Råd. 
Disse  tjente  tillige  som  redaktører  af  Era.  Jeg  kendte 
dem  alle  som  mænd,  der  var  udvalgt  af  Gud.  De 
helligede  sig  frygtløst  opbyggelsen  af  Kirken  og 
Guds  Rige  her  på  jorden. 

Det  individuelle  og  personlige  vidnesbyrd  er  og  vil 
altid  være  styrken  i  Jesu  Kristi  Kirke  af  Sidste 
Dages  Hellige.  Et  vidnesbyrd  får  bedst  næring  i 
familielivet.  Når  man  én  gang  har  opnået  dette  vid- 


nesbyrd, vil  det  blive  styrket  af  møderne  i  Kirken, 
gennem  bøn  og  studier  af  Profetens  ord,  der  er 
nedskrevet  både  i  gamle  og  nye  værker,  samt  gen- 
nem arbejde  for  Kirken.  Den  danske  Stjerne  er  en 
stor  hjælp  for  familien.  Dette  blad  hjælper  hvert  med- 
lem af  familien  til  at  opnå  et  vidnesbyrd,  og  husk  på, 
at  det  at  få  og  bevare  vidnesbyrd  bør  være  et  fa- 
milieprojekt. Lad  være  med  at  negligere  noget,  der 
vil  hjælpe  med  til  at  styrke  vidnesbyrdet  for  et  med- 
lem af  familien. 

Jeg  ved,  at  Jesus  Kristus,  vor  ældre  Broder,  er  leder 
af  denne  Kirke,  som  den  nu  fungerer  på  jorden,  og 
at  Han  styrer  dens  aktiviteter  og  vil  velsigne  os,  alt 
efter  vor  trofasthed  i  at  følge  de  vejledninger  og 
råd,  som  Hans  udvalgte  tjenere  her  på  jorden  giver 
os. 

Jeg  beder  om,  at  enhver  af  os  vil  støtte  Kirkens  le- 
dere og  Kirkens  blade.  O 


Vi  er  glade  for  i  dette  nummer  at  kunne  præsentere 
udvalgte  artikler,  som  i  den  forgangne  tid  har  været 
udgivet  i  Improvement  Era,  Instructor,  Relief  So- 
ciety  Magazine  og  Children's  Friend.  Doyle  L. 
Green,  redaktør. 

AF  DOYLE  L.  GREEN,  redaktør 


Kirken 

og  dens  tidsskrifter 


Fra  Kirkens  begyndelse  i  dene  udde- 
ling har  det  skrevne  ord  spillet  en 
uvurderlig  rolle.  Det  skrevne  ord  i 
Bibelen  førte  Joseph  Smith  ind  i  Den 
hellige  Lund  den  forårsdag  i  1820.  De 
indgraverede  ord  på  guldpladerne, 
omskrevet  til  Mormons  Bogs  trykte 
ord,  vidnede  om  Bibelens  sandfærdig- 
hed og  åbenbarede  mange  værdifulde 
evangeliske  sandheder  for  menne- 
sket. Tilføjet  disse  udgør  de  åbenba- 
ringer, der  blev  til  Lære  og  Pagter,  og 
de  nedskrevne  beretninger  og  belæ- 
ringer i  Den  kostelige  Perle  Kirkens 
standardværker. 

Tidsskrifter  —  aviser  og  blade  —  har 
på  samme  måde  spillet  en  betyd- 
ningsfuld rolle  ved  gengivelsen  af 
Evangeliet  og  oprettelsen  af  Kirken. 
Nogle  af  disse  tidsskrifter  levede 
længe,  nogle  kun  kort  tid.  I  takt  med 
at  Kirkens  behov  og  omstændigheder 
ændres,  ændrer  dens  tidsskrifter  sig. 
Når  nogen  gennemgår  Kirkens  tids- 
skrifters historie,  bliver  de  sikkert  lige 
så  forbavset,  som  jeg  blev  det,  over 
det  store  antal  tidskrifter,  der  er  udgi- 
vet af  Kirken  gennem  dens  relativ 
korte  historie,  og  over  de  mange  for- 
andringer, der  er  blevet  fortaget  gen- 
nem årene. 

Det  er  vigtigt  for  en  organisation  at 
have  en  „stemme",  og  det  var  i  sær- 
deleshed betydningsfuldt  for  den  un- 
ge Jesu  Kristi  Kirke  af  Sidste  Dages 
Hellige,  organiseret  under  ledelse  af 
Gud  gennem  profeten  Joseph  Smith 
den  6.  april  1830,  at  have  et  middel  til 
at  udbrede  oplysninger  om  Kirken, 
Evangeliet  og  Herrens  åbenbarede 
ord  til  medlemmer  såvel  som  ikke- 
medlemmer. 


Første  bind  af  Kirkens  dokumentari- 
ske Historie  (documentary  History  of 
the  Church)  fortæller,  at  der  „blev 
holdt  konference  (i  1831),  hvorunder 
broder  W.  W.  Phelps  blev  instrueret 
om  at  tage  ind  til  Cincinnati  (Ohio), 
når  han  skulle  til  Missouri  og  der 
anskaffe  en  presse  og  satser  med  det 
formål  at  lave  og  udgive  en  månedlig 
avis  i  Independence,  Jackson  County, 
Missouri,  der  skulle  hedde  The  Eve- 
ning  and  Morning  Star."  (s.  217) 
Dette  var  det  første  tidsskrift,  der 
blev  lavet  i  Kirken.  I  et  cirkulære,  ud- 
stedt af  broder  Phelps  i  februar  1832, 
blev  det  bekendtgjort,  at  tiden  for 
opfydelse  af  Herrens  hensigter  nær- 
mede sig  hastigt.  „Derfor,"  fortalte 
cirkulæret,  „i  frygt  for  Ham  (Herren), 
og  for  at  udbrede  sandheden  blandt 
alle  folkeslag,  stammer,  tungemål  og 
folk,  bliver  denne  avis  sendt  ud  . .  ." 
Redaktøren  skrev  også,  ats  „foruden 
at  være  en  herold  for  Israels  tilbage- 
vendte til  Guds  yndest  og  en  budbrin- 
ger for  det  evige  Evangelium  —  vil 
(bladet)  også  indeholde  en  hvilken 
som  helst  sandhed  eller  oplysning, 
der  kan  gavne  Guds  Hellige  timeligt 
såvel  som  åndeligt."  (DHC  1:259) 
Den  første  udgave  blev  taget  af  pres- 
sen i  juni  1832  fra  et  trykkeri,  der  blev 
opgivet  at  ligge  ca.  160  kilometer  læn- 
gere mod  vest  end  noget  andet  tryk- 
keri i  De  Forenede  Stater  på  det  tids- 
punkt. Bladet  blev  udgivet  i  fjorten 
måneder,  før  trykkeriet  blev  angrebet 
af  en  pøbelhob,  der  knuste  satserne 
og  ødelage  pressen  den  20.  juli  1833. 
Men  Kirken  havde  stadig  brug  for  sin 
stemme,  så  der  blev  skaffet  en  anden 
presse,  og  udgivelsen  blev  påbegyndt 


igen  i  december  1833  i  Kirtland  Ohio 
med  Oliver  Cowdery  som  redaktør. 
Kun  ti  måneder  senere  blev  bladets 
ansigt  forandret  ligesom  dets  navn  til 
Latter-day  Saints  Messenger  and 
Advocate. 

Den  første  udgave  af  dette  tidsskrift 
indeholdt  blandt  andet  et  resumé  over 
de  vigtigste  punkter  i  Kirkens  lærdom- 
me underskrevet  af  Oliver  Cowdery. 
Frederick  G.  Williams  og  senere  pro- 
feten Joseph  Smith  selv  virkede  som 
udgivere  af  bladet.  De  seksogtredive 
udgaver  af  Latter-day  Saints  Messen- 
ger and  Advocate  var  først  og  frem- 
mest af  doktrinær  art  og  hjalp  meget 
til  med  at  uddanne  og  styrke  Kirkens 
medlemmers  tro. 

I  oktober  1837  blev  bladets  navn  igen 
forandret,  denne  gang  til  The  Elders' 
Journal,  og  det  blev  redigeret  og  ud- 
givet af  Joseph  Smith  Jr.,  Thomas  B. 
Marsh,  Don  Carlos  Smith  og  andre 
indtil  august  1838. 

Det  er  vanskeligt  for  os  blot  at  fore- 
stille os  de  overmåde  store  vanskelig- 
heder, hvorunder  disse  brødre  arbej- 
dede og  udgav  tidsskrifterne  under 
disse  forfølgelsernes  prøvelsestider. 
De  var  kun  i  stand  til  at  udgive  to 
numre  af  The  Elders'  Journal  i  Kirt- 
land, da  en  pøbelhob  i  november 
brændte  trykkeriet  og  ødelage  pres- 
sen og  satserne.  Udgivelsen  blev 
fortsat  sommeren  1838  i  Far  West, 
Missouri,  men  pøbelaktiviteten  blev 
så  voldsom,  at  der  kun  udkom  to 
numre. 

Det  var  i  sommeren  1838,  at  2.000 
mand  under  ledelse  af  General  Samu- 
el D.  Lucas  omringede  Far  West  og 
tvang  byen  til  at  evakuere.  Stillet  over 

for  muligheden  for  atter  at  miste  den 
værdifulde  presse  besluttede  brødre- 
ne at  forsøge  at  skjule  den,  så  om 
natten  gravede  de  et  dybt  hul  i  broder 
Dawsons  baghave,  bar  pressen  ud  af 
bygningen,  sænkede  den  ned  i  hullet 
og  dækkede  den  og  satserne  til  med 
jord.  Der  blev  den  til  foråret  1839,  da 
den  blev  gravet  op  og  bragt  med 
vogn  til  Nauvoo,  Illinois.  Efter  at  den 
var  blevet  renset  og  repareret,  blev 
den  brugt  igen  til  at  trykke  tidsskrif- 
tet, Times  and  Seasons.  Desangående 
skrev  profeten  Joseph  Smith  i  sin  dag- 
bog: „I  juni  1839  gik  han  (Don  Carlos 
Smith)  igang  med  at  træffe  forbere- 
delser til  at  trykke  Times  and  Seasons. 
Pressen  og  satserne  var  ved  hjælp 
af  Elias  Smith,  Hyrum  Clark  og  andre 
opstået  fra  sin  grav  i  Dawsons  have, 
Far  West,  hvor  den  af  sikkerhedsgrun- 
de var  blevet  begravet  den  nat,  da 
general  Lucas  omringede  byen  med 
sin  militær  pøbel.  Formen  til  et  num- 
mer af  Elders'  Journal  blev  begravet 
med  sværte  på.  Typerne  var  temmelig 
ødelagte  af  fugtighed;  det  var  derfor 
nødvendigt  at  tage  dem  i  brug  så 
snart  som  muligt,  og  for  at  gøre  dette, 
var  Don  Carlos  nødsaget  til  at  rydde 
en  kælder,  hvorigennem  der  konstant 
flød  vand,  da  det  var  det  eneste  sted, 
hvor  han  kunne  sætte  pressen  op." 
(DHC  4:398) 

The  Times  and  Seasons  blev  efter  tur 
redigeret  af  Don  Carlos  Smith,  Joseph 
Smith  Jr.,  og  John  Taylor  og  udgivet 
af  Don  Carlos  Smith  og  Ebenezer 
Robinson,  indtil  de  Hellige  blev  drevet 
ud  af  Nauvoo.  De  131  udgaver  af  det- 
te tidsskrift  beskrev  Nauvoo's  vækst 
og  Kirkens  fremskridt.  De  indeholdt 
talrige  artikler  om  Evangeliet  og  lig- 
nende emner  sammen  med  nyhederne 
fra  missionsmarkerne  og  ting  af 
interesse  og  betydning  angående  Sid- 
ste Dages  Hellige. 

Da  de  Hellige  den  4.  oktober  1845 
blev  tvunget  til  at  rømme  Nauvoo, 
skrev  ældste  Ricards,  at  „det  næste 
nummer  af  The  Times  and  Seasons 
bliver  det  sidste  for  dette  blads  ved- 
kommende, og  at  referatet  af  kon- 
ferencen ville  blive  udgivet  i  Nauvoo 
Neighbor."     (DHC     7:454)     (Nauvoo 


Neighbor  var  et  ugeblad  udgivet  af 
Kirken.) 

I  1840  var  de  fleste  af  De  Tolv  Apostle 
i  England,  hvor  de  ordnede  deres  af- 
færer som  et  kvorum.  I  maj  begyndte 
de  udgivelsen  af  Millennial  Star.  Det 
cirkulære,  der  blev  udsendt  om  dette 
tidsskrift,  sagde-  at  det  ville  „holde 
sig  uden  for  de  amlindelige,  daglige 
politiske  og  komercielle  nyheder.  Dets 
spalter  vil  være  helliget  udbredelsen 
af  Evangeliets  fylde  —  gengivelsen  af 
de  gamle,  kristne  principper —  Israels 
indsamling  —  Guds  Riges  fremskridt 
blandt  nationerne  —  tidernes  tegn  — 
opfyldelsen  af  profeti  —  optegnelser- 
ne om  Guds  domme,  som  de  rammer 
nationerne,  hvadenten  det  er  undere 
oppe  på  himmelen  og  tegn  nede  på 
jorden,  blod  og  ild  og  rygende  damp 
(Ap.  G.  2:19)  ...  og  fremskyndelsen 
af  Hans  (Kristi)  universelle  regering 
på  jorden.  Det  vil  også  indeholde 
breve  fra  vore  talrige  ældster,  som 
er  borte  for  at  prædike  ordet  både  i 
Amerika  og  i  Europa,  nyhederne  om 
deres  held  med  at  administrere  det 
mægtige  Evangeliums  principper." 
(DHC  4:133.)  Tidsskriftet  imødegik 
disse  høje  idealer  på  en  meget  virke- 
lig måde. 

Som  de  Hellige  stred  sig  vestpå  i  de- 
res store  vandring  mod  Klippebjerge- 
ne, blev  der  oprettet  en  avis  af  Orson 
Hyde  i  Kanesvill  Iowa,  under  navnet 
Frontier  Guardian.  Det  var  en  halv- 
månedlig avis,  der  blev  udgivet  i  to 
år. 

The  Deseret  News,  der  begyndte  at 
udgive  i  1850  som  den  første  avis  i 
bjergene  mod  vest  i  De  Forenede 
Stater,  har  været  organ  for  Kirken  i 
mere  end  et  århundrede.  Denne  avis 
blev  udgivet  ugentligt  i  mange  år,  så 
halvugentligt  og  endelig  dagligt. 
Der  er  blevet  udgivet  mange  andre 
tidsskrifter  af  Kirken,  efterhånden  som 
behovet  opstod. 

Det  første  tidsskrift,  der  blev  trykt 
som  hjælp  til  en  af  Kirkens  hjælpe- 
organisationer var  Juvenile  Instructor, 
som  blev  begyndt  i  1866.  I  1900  blev 
det  underlagt  Søndagsskolen.  Juveni- 
le Instructor  var  hovedsagligt  et  tids- 
skrift for   børn,   indtil    navnet  i    1930 


blev  ændret  til  Instructor  og  det 
hovedsagligt  blev  et  organ  for  Søn- 
dagsskolen og  dens  ledere  og  lærere. 
De  Unge  Mænds  Gensidige  Uddan- 
nelsesforening  fik  en  stemme  gennem 
Contributor,  der  blev  udgivet  for 
UMGUF  fra  1879  til- 1896.  Et  år  senere 
blev  Improvement  Era  påbegyndt,  og 
i  1929  blev  The  Era  slået  sammen  med 
Young  Women's  Journal,  der  var  ble- 
vet udgivet  of  UKGUF  siden  1889. 
Hjælpeforeningen  udgav  et  blad,  der 
hed  Young  Women's  Exponent  mellem 
1872  og  1914.  Fra  begyndelsen  af 
januar  1915  blev  bladets  navn  for- 
andret til  Relief  Society  Magazine,  og 
bladet  vedblev  at  blive  udgivet  som 
et  organ  for  Hjælpeforeningen  til  de- 
cember 1970. 

The  Childen's  Friend,  et  månedligt 
tidsskrift  udgivet  af  Primary's  Gene- 
ralhovedbestyrelse, blev  påbegyndt  i 
1902. 

Året  1967  markerede  store  forandrin- 
ger hvad  angik  ikke-engelske  blade. 
I  marts  måned  det  år  iudkom  den 
første  udgave  af  Unified  Magazine  på 
ni  europæiske  sprog.  (De  forskellige 
landes  tidsskrifters  oprindelige  titler 
blev  imidlertid  bibeholdt,  således  for 
Danmark  Den  danske  Stjerne.)  Efter- 
hånden som  lederne  i  andre  missioner 
så  værdien  og  mulighederne  hos  tids- 
skriftet, blev  andre  lande  tilføjet,  og 
snart  blev  det  taget  i  brug  i  andre  om- 
råder, omfattende  det  Fjerne  Østen 
og  Polynesien.  Idag  bliver  tidsskriftet 
trykt  på  17  sprog,  indbefattet  den 
engelske  udgave  til  de  amerikanske 
indianere. 

Men  1967  var  på  ingen  måde  et  signal 
til  at  udgive  Kirkens  tidsskrifter  til 
ikke-engelsktalende  Hellige.  Efterhån- 
den som  missioner  i  sin  tid  blev  åbnet 
over  hele  verden,  blev  der  påbe- 
gyndt tidsskrifter  for  at  holde  de  Hel- 
lige orienteret  om  Kirkens  fremskridt 
og  for  at  bringe  dem  inspirerende  ord 
og  opmuntring  fra  Kirkens  ledere. 
Hvis  disse  tidsskrifters  historie  blev 
opsporet,  ville  man  finde  store  ek- 
sempler på  mod  og  offervilje  hos  de 
Hellige  over  hele  verden.  Mange  af 
disse  tidsskrifter  levede  kun  kort  tid, 
medens  andre  have  en  lang  og  strå- 

lende  karriere.  Det  tyske  Der  Stem, 
Stjernen,  blev  for  eksempel  påbe- 
gyndt i  1869,  et  århundrede  før  Uni- 
fied Magazine  og  havde  en  lang  og 
ærefuld  historie  af  nyttige  tjeneste  for 
de  tysktalende  medlemmer.  Spanish 
Liahona  er  blevet  udgivet  siden  1945, 
og  det  franske  L'Etoile  er  blevet  udgi- 
vet siden  1926. 

Den  danske  Stjerne,  som  nu  har 
påbegyndt  sin  120.  årgang,  er  det 
ældste  af  de  tidsskrifter,  Kirken  har 
udgivet  uden  for  de  engelsksprogede 
nationer.  Det  startede  den  1.  oktober 
1851  under  navnet  Skandinaviens 
Stjerne,  idet  det  dengang  omfattede 
de  tre  skandinaviske  lande,  Danmark, 
Norge  og  Sverige.  I  1876  fik  den  sven- 
ske mission  sit  eget  blad  under  navnet 
Nordstjårnan,  og  i  1936  fik  den  norske 
mission  sit  eget  blad,  Lys  over  Norge. 
I  1957  blev  det  besluttet  at  ændre 
navnet  Skandinaviens  Stjerne  til  Den 
danske  Stjerne,  men  indhold,  udstyr 
o.  s.  v.  forblev  uændret  indtil  1963,  da 
bladet  fik  et  nyt  og  større  format.  I 
1967  blev  det  som  anført  lagt  sammen 
med  Unified  Magazine. 
Formålet  med  Unified  Magazine  er  at 
bringe  de  Hellige  overalt  så  meget  af 
Kirkens  program  som  muligt.  Fra  dets 
begyndelse  i  1967  ti!  april-udgaven  i 
1971  blev  materialet  til  Unified  Maga- 
zine udvalgt  fra  fire  af  de  allerede 
eksisterende  tidsskrifter,  —  Improve- 
ment  Era,  Instructor,  Relief  Society 
Magazine  og  Childen's  Friend.  Nu  er 
der  tilføjet  en  ny  side  i  historien  om 
Kirkens  tidsskrifter.  Der  blev  i  1970 
truffet  beslutning  om  at  standse  disse 
forannævnte  engelske  tidsskrifter 
såvel  som  Miilennial  Star  og  erstatte 
dem  med  tre  nye  blade  —  The  Ensign 
of  the  Church  of  Jesus  Christ  of 
Latter-day  Saints  til  de  voksne  i  Kir- 
ken, The  New  Era  for  de  unge  og 
The  Friend  for  børnene.  Disse  blade, 
som  første  gang  kom  frem  i  januar 
1971,  udgør  en  familie  af  samordnede 
tidsskrifter  i  Kirken,  redigeret  og  ud- 
givet under  direktion  af  Det  Første 
Præsidentskab  og  De  Tolvs  Råd.  Fra 
disse  tidsskrifter  vil  der  blive  udvalgt 
artikler  til  brug  i  Unified  Magazine, 
(Den  danske  Stjerne.) 


Det  er  Det  Første  Præsidentskabs 
håb,  at  man  kan  finde  enten  The 
Ensign  eller  Unified  Magazine  (Den 
danske  Stjerne)  i  ethvert  hjem,  idet 
det  således  muliggør  Kirkens  lederes 
budskaber  at  nå  ud  til  alle  familier  i 
Kirken  hver  måned. 
Det  er  et  inspireret  program.  O 


I  Josias'  søns,  kong 
Jojakim  af  Judas,  fjerde 
regeringsår  kom  dette 
ord  til  Jeremias  fra 
Herren: 

„Tag  dig  en  bogrulle  og 
skriv  deri  alle  de  ord, 
jeg  har  talet  til  dig  om 
Jerusalem  og  Juda  og  om 
alle  folkene,  fra  den  dag 
jeg  først  talede  til  dig,  fra 
Josias'  dage  og  til  den 
dag  i  dag. 

Måske  vil  Judas  hus 
mærke  sig  al  den  ulykke, 
jeg  har  i  sinde  at  gøre 
dem,  for  at  de  må  om- 
vende sig  hver  fra  sin 
onde  vej,  så  jeg  kan 
tilgive  deres  brøde  og 
synd." 

Jeremias'  Bog  36:1-3 

Ved  kaldelse 
og  afløsning 


Era,  juli  1907. 
Præsident  JOSEPH  F.  SMITH,  Kirkens  sjette  præsident, 

1901-1918. 


Alle  Sidste  Dages  Hellige  erkender,  at  Kirken  er  større 
end  mennesket  og  må  tages  i  betragtning  i  alle  sager 
fremfor  mennesket.  Mennesket  dør,  men  Kirken,  Guds 
værk,  vil  forblive  bestandigt.  Loyalitet  over  for  Kirken 
er  et  af  de  Sidste  Dages  Helliges  særlige  kendetegn. 
Intet  offer  er  for  stort,  når  det  er  til  gavn  for  Kirken.  Enhver 
god  Sidste  Dages  Hellig  er  villig  til  at  gøre  sin  del  for 
dens  fremgang.  Hundredvis  af  missionærer  bliver  kaldet 
hvert  år;  de  går  ud  i  verden  i  to,  tre  eller  flere  år  ad  gan- 
gen, får  stillinger  i  deres  forskellige  arbejdsområder,  og 
når  deres  arbejde  er  færdigt,  bliver  deres  pladser  opfyldt 
af  nye  mænd,  og  de  vender  hjem  for  at  genoptage  deres 
arbejde  og  forpligtelser.  De  føler  ikke,  at  deres  afløsning, 
når  de  har  gjort  et  trofast  arbejde,  er  uvelkommen  eller 
mindre  heldig. 

Derhjemme  bliver  brødrene  kaldet  til  at  arbejde  for  Kirken 
i  biskoprådene,  som  stavspræsidenter  og  i  andre  stillin- 
ger; og  på  lignende  måde  bliver  de,  når  deres  arbejde  er 
fuldført,  eller  hvis  det  er  i  Kirkens  interesse,  afløst  og 
andre  udpeget  til  at  tage  deres  pladser.  Det  er  ikke  mere 
uværdigt  for  en  mand,  som  har  udført  sit  arbejde  hæder- 
ligt, at  blive  afløst  fra  en  af  de  ovennævnte  eller  andre 
stillinger,  end  det  er  at  blive  afløst  fra  en  mission  i  ud- 
landet. Når  mænd  bliver  gamle  og  bliver  fysisk  uarbejds- 
dygtige til  det  vanskelige  arbejde,  som  findes  i  visse  stil- 
linger i  Kirken,  bør  yngre  mænd  med  friske  kræfter  væl- 
ges til  at  tage  deres  pladser;  mænd,  som  er  mere  egnede 
rent  fysisk  til  at  kunne  udholde  arbejdspresset.  Det  er 
sandelig  hverken  uværdigt,  vanærende  eller  ydmygende 
for  nogen  som  helst  at  blive  afløst  fra  sin  stilling. 
Vore  brødre  bliver  kaldet  til  deres  stillinger  af  de  præsi- 
derende myndigheder,  som  er  inspirerede  af  Ånden.  De 
beder  ikke  om  eller  søger  en  stilling.  Der  bør  heller  ikke 
ske  dette,  at  en  mand  søger  sin  afløsning  fra  et  kald  i 
Præstedømmet.  Alle  skal  holde  sig  rede  til  at  blive  kaldet 
eller  afløst,  som  det  nu  er  i  Kirkens  interesse,  af  de 
brødre,  hvis  opgave  det  er  at  ordne  disse  sager.  Stillinger 
i  Kirken  kan  ikke  opsiges,  som  det  er  tilfældet  i  forret- 
ningslivet og  i  politiske  stillinger;  afskedsbegæringer 
anerkendes  ikke  af  Kirken,  og  derfor  er  det  ikke  menin- 
gen, at  en  mand,  der  har  modtaget  en  stilling  i  Præste- 
dømmet, skal  trække  sig  tilbage;  men  på  den  anden  side 
bør  han  gøre  det,  hvis  han  er  i  besiddelse  af  den  rette 
ånd  og  føler,  at  han  er  villig  og  rede  til  at  blive  hæderligt 
afløst,  hvis  Kirkens  interesser  kræver  det.  Han  bør  føle, 
at  hans  stilling  og  kaldelse  er  i  autoriteternes  hænder  og 
bør  tilkendegive  disse  følelser  over  for  sine  brødre.  Hvis 
han  ønsker  at  holde  op  af  personlige  grunde,  eller  fordi 
han  mener,  at  det  tjener  stillingen  bedst,  at  han  holder 
op,  bør  han  forelægge  sine  ønsker  for  autoriteterne  og 
lade  dem,  som  gav  ham  dette  ansvar,  vide  det,  så  de 
kan  afløse  ham  fra  det  ansvar,  hvis  deres  visdom  og 
Herrens  inspiration  vejleder  dem  til  det.  At  gøre  det  på 
anden  måde  vil  være  ikke  mindre  end  uforstandigt  eller 
måske  stupidt,  idet  man  standser  Kirkens  fremgang.  I 
disse  sager  må  og  skal  den,  der  sidder  som  autoritet, 

have  den  rette  omtanke  og  tage  hensyn  til  medlemmerne 
og  Kirkens  velfærd,  hvis  interesser  er  alt  overskyggen- 
de. 

Dette  er  af  stor  væsentlighed.  Nogle  mennesker  synes 
at  tro,  at  hvis  de  engang  har  fået  en  stilling,  skal  den 
vare  hele  livet,  og  at  hvis  kaldsindehaveren  bliver  afløst, 
er  det  en  nedværdigelse  og  nedsætter  hans  værdi  og 
omdømme.  Dette  er  fuldstændigt  forkert.  Og  de,  som  får 
stillinger,  bør  vide,  et  de,  som  ordinerer  og  udvælger,  har 
ret  til  at  forflytte  og  afløse,  og  når  det  sker,  er  der  ikke 
vedhæftet  noget  uværdigt,  vanærende  eller  ydmygende 
ved  handlingen.  Alle  de,  der  har  en  stilling  i  Kirken,  burde 


snarere  —  hvis  de  føler,  arbejdet  kan  gøres  bedre  end 
det  bliver  gjort  af  dem,  og  hvis  de  præsiderende  brødre 
har  overvejet  det  —  altid  være  villige  til  at  blive  afløst. 
Rigtigheden  og  visdommen  hos  de  præsiderende  autori- 
teter, både  med  hensyn  til  kaldelse  og  afløsning,  bør 
anerkendes.  Det  er,  som  før  nævnt,  ikke  mere  uværdigt, 
vanærende  eller  ydmygende  at  blive  således  hæderligt 
afløst  fra  en  stilling  end  det  er  at  blive  afløst  fra  et  mis- 
sionspræsidentskab  eller  som  missionær  i  et  fremmed 
land  eller  fra  et  biskopråd  eller  en  hvilken  som  helst 
anden  stilling.  Q 


Til  dem, 
der  underviser  vore  børn 


Era  marts  1939. 
Præsident  HEBER  J.  GRANT,  Kirkens  syvende  præsident, 

1918-1945. 


Der  findes  intet  arbejde,  vi  kan  blive  optaget  af,  som  er 
mere  acceptabelt  for  Herren  end  arbejdet  for  børnene  i 
Jesu  Kristi  Kirke.  Der  er  ingen  tvivl  om,  at  de  indtryk, 
små  børn  og  unge  drenge  og  piger  får,  har  en  mere  varig 
virkning  på  deres  fremtidige  liv  end  indtryk,  som  de  får 
på  et  hvilket  som  helst  andet  tidspunkt.  Det  er  billedligt 
talt  det  samme  som  at  skrive  på  et  stykke  hvidt  papir, 
hvor  der  ikke  er  noget  på,  som  kan  fordunkle  eller  forvirre 
det,  man  skriver. 

Der  er  mange,  som  har  fået  pæne  „soldaterpapirer"  i 
livets  kamp,  selv  efter  at  de  havde  gjort  ting  i  deres 
ungdom,  som  ikke  var  behagelige  for  vor  himmelske 
Fader  eller  for  deres  eget  bedste;  men  det  er  endnu  bedre, 
hvis  det  er  muligt  for  os  at  sætte  børnene  ud  i  livets 
kamp  uden  nogen  påtegnelser  på  deres  papirer  med  und- 
tagelse af  gode  gerninger  og  tros-fremmende  tanker.  Der 
er  et  ordsprog,  siger:  „Som  kvisten  bøjes,  bliver  grenen". 
Vi  kan  læse  i  Lære  og  Pagter,  at  hvis  vi  forældre  ikke 
underviser  vore  børn  i  tro  på  Herren  Jesus  Kristus,  lærer 
dem  at  bede  og  vandre  retskaffent  for  Herren  —  før  de 
er  fyldt  otte  år,  skal  synden  hvile  på  forældrenes  hoved. 
(Se  L&P  68:25,  28).  Vore  børns  lærere  hjælper  forældrene 
i  at  forme  deres  børns  liv.  Deres  ansvar  er  stort  med 
hensyn  til  det,  de  underviser  om. 

Det  er  af  meget  stor  vigtighed,  at  børnene  fra  det  øjeblik, 
de  kommer  til  Søndagsskolen,  Primary,  GUF  og  i  Kirkens 
religionsseminarer,  får  gode  indtryk.  Den  taknemmelig- 
hedsfølelse,  jeg  har  i  mit  hjerte  for  de  lærere,  jeg  havde 
som  barn  i  det  13.  wards  søndagsskole,  vil  vare,  er  jeg 
sikker  på,  i  tid  og  al  evighed. 

Der  er  intet  udbytte,  som  et  menneske  kan  få  fra  aktier 
eller  obligationer,  som  kan  sammenlignes  med  kundska- 
ben i  ens  hjerte  om,  at  han  eller  hun  har  været  et  instru- 
ment i  Guds  hænder  til  at  forme  en  eller  andens  liv  til 
det  gode;  og  jeg  kan  love  vore  unges  retfærdige  lærere, 
at  de  som  årene  kommer  og  går  vil  samle  et  udbytte  i 
form  af  taknemmelighed  fra  de  børn,  hvis  liv  de  har  været 
instrumenter  i  Guds  hænder  til  at  forme  til  det  gode. 
Jeg  ved,  at  jeg  mange  gange  har  udtrykt  min  taknem- 
melighed til  Hamilton  G.  Park,  som  var  lærer  for  min 
klasse  i  søndagsskolen  i  min  barndom  og  ungdom.  Jeg 
kan  aldrig  takke  denne  mand  nok  for  hans  vidunderlige 
undervisning  og  for  de  bemærkelsesværdige  vidnesbyrd 
han  bar  i  vor  klasse,  når  han  fortalte  om  de  oplevelser, 
han  havde  haft  som  missionær  og  om  de  velsignelser  og 
den  kraft  fra  Gud,  som  ledsagede  ham,  medens  han 
prædikede  Evangeliet  på  to  missioner  til  sit  fødeland, 
Skotland. 

Jeg  ser  med  den  største  glæde  frem  til  mødet  i  livet 
herefter  med  Hamilton  G.  Park,  George  Goddard,  biskop 
Nelson  Empey,  biskop  Edwin  D.  Woolley,  biskop  Millen 
Atwood  og  andre,  som  påvirkede  mit  sind  og  hjerte  til 
det  gode,  dengang  jeg  var  dreng.  Jeg  kunne  nævne 
snesevis  af  andre,  som  jeg  er  tak  skyldig.  Jeg  vil  være 
taknemmelig  gennem  hele  evigheden  for  disse  mænd  for 
den  påvirkning,  som  de  havde  på  mig. 
Vi  tror  måske,  at  de  indtryk,  vi  gør,  ikke  kan  vare  ved, 
men  jeg  kan  forsikre  jer,  at  det  gør  de.  Jeg  er  sikker  på, 
at  et  vidnesbyrd  båret  af  en  lærer  til  små  børn  og  under 
inspiration  fra  Gud,  er  svært  for  dem  at  glemme. 
Jeg  vil  altid  være  taknemmelig  for  Eliza  R.  Snow1,  som 
stod  mig  nærmest  næst  efter  min  moder,  for  de  mange 
vidunderlige  ting,  som  hun  fortalte  mig,  da  jeg  som  dreng 
plejede  at  løbe  ærinder  eller  kom  op  til  the  Lion  House2 
for  at  aflevere  en  besked  til  „tante  Eliza",  som  jeg  altid 
plejede  at  kalde  hende  lige  så  langt  tilbage,  jeg  kan 
huske.  Hun  bad  mig  altid  om  at  sidde  ned  et  øjeblik,  og 
så  talte  hun  med  mig.  Hun  fortalte  mig  om  uendelig  mange 
trosfremmende  hændelser  fra  hendes  liv  i  Nauvoo,  da  hun 
var  der  som  lille  pige  sammen  med  min  moder,  samt  om 
episoder  med  Profeten  Joseph  Smith,  ting,  som  har  været 
af  stor  værdi  for  mig.  Hun  inspirerede  mig  til  en  beslut- 
ning om  at  leve  et  liv,  som  ville  være  min  fader  og  moder 
værdigt. 

Jeg  husker  også  levende  de  vidunderlige  belæringer,  som 
den  afdøde  Erastus  Snow3  gav  mig.  Skønt  han  boede 
560  kilometre  fra  Salt  Lake  City,  besøgte  han  altid  vort 
hjem,  når  han  kom  til  byen  i  forbindelse  med  april-  og 
oktoberkonferencerne,  eller  når  han  kom  her  i  en  særlig 
mission.  Han  spurgte  altid,  hvordan  vi  havde  det,  spurgte 


mig,  om  jeg  udførte  mine  pligter,  hvad  jeg  lavede,  og 
hvilke  kammerater  jeg  havde.  Jeg  vil  altid  i  hele  mit  liv, 
og  når  jeg  kommer  på  den  anden  side  af  graven,  være 
taknemmelig  for  de  vidunderlige  vidnesbyrd  og  de  vid- 
underlige faderlige  råd,  denne  mand  gav  mig. 
Hver  eneste  en  af  vore  lærere  har  den  mulighed  og  magt, 
under  inspiration  fra  Gud,  at  prente  indtryk  i  små  børns 
og  unge  drenges  og  pigers  sjæl  og  sind,  når  de  begynder 
på  livets  kamp.  Jeg  beder  af  hele  min  sjæl  om,  at  Gud  vil 
hjælpe  jer  i  jeres  arbejde,  og  jeg  kan  love  jer,  at  Han  vil 
hjælpe  jer.  Det  vigtigste  for  jer  er  at  have  kærlighed  for 
arbejdet  og  at  udføre  dette  arbejde  under  inspiration  fra 
den  levende  Guds  Ånd.  Dette  er  hele  forskellen  mellem 
Jesu  Kristi  Kirke  og  menneskene  ude  i  verden.  De  har 
Evangeliets  bogstav,  de  underviser  lige  så  flittigt  i  Bibe- 
len, og  mange  af  dem  tror  lige  så  meget  og  prøver  at 
leve  op  til  dens  forskrifter  lige  så  meget,  som  vi  gør,  men 
den  levende  Guds  Ånd  har  de  ikke.  Hvorfor?  Fordi  de 
ikke  har  Præstedømmets  magt,  og  fordi  de  ikke  har 
accepteret  Evangeliet,  som  vi  har. 

Må  Gud  velsigne  hver  eneste  lærer,  at  han  må  vokse  i 
lyset  og  kundskaben  fra  Evangeliet  og  i  magten  og  ånden 
fra  det  og  have  evnen  til  at  kunne  kommunikere  med  dem, 
han  underviser.  Q 


1  Snow,   Eliza  R.  Kendt  for  sin  dygtighed  som  digter  og  forfatter  i  Kirken 

2  Brigham  Youngs  hjem  i   Salt  Lake  City,  Utah. 

3  Snow,  Erastus.  Apostel  under  Brigham  Young,  1818-1888. 

Giv  Gud 
en  chance 


PRÆSIDENT  GEORGE  ALBERT  SMITH, 
Kirkens  ottende  præsident,  1945-1951. 


Jeg  husker  en  dag,  da  jeg  følte  mig  tilskyndet  til  at  sige 
til  en  missionær,  som  skulle  til  en  bestemt  by,  hvor  de 
ikke  ville  lade  os  holde  gademøder: 
„Husk  at  give  Gud  en  chance.  Du  skal  bede  Ham  om  en 
tjeneste.  Giv  Herren  en  chance.  Bed  Ham  om  at  åbne 
vejen." 

Den  unge  mand  tog  til  den  by,  gik  ind  på  borgmesterens 
kontor  og  bad  om  at  komme  til  at  tale  med  ham.  Han 
ville  spørge,  om  de  kunne  ændre  den  bestemmelse. 
Da  han  kom  der,  opdagede  han,  at  borgmesteren  ikke 
var  til  stede.  Den  unge  mand  kom  ud  fra  kontoret  igen, 
så  ned  ad  gangen,  og  fik  øje  på  en  dør  for  enden  af 
gangen,  hvorpå  der  stod:  „Politimester".  Han  tøvede  et 
øjeblik,  og  noget  i  ham  sagde:  „Giv  Gud  en  chance." 
Han  gik  ind  på  politimesterens  kontor  og  fortalte  ham, 
hvad  han  var  kommet  for.  Da  han  var  færdig,  sagde 
manden: 

„Godt,  hvilket  gadehjørne  ønsker  De?" 
Han  svarede:    „Jeg  kender  ikke  byen  så  godt,  som  De 
gør.  Jeg  vil  ikke  bede  om  et  hjørne,  hvor  vi  ville  være 
generende  eller  blokere  trafikken.   Har  De   noget  imod 
at  gå  med  mig  og  vælge  et  hjørne?" 
Tænk  engang  —  en  missionær  beder  politimesteren  om 
at  finde  et  hjørne,  hvor  Evangeliet  kan  blive  prædiket! 
Politimesteren  sagde: 
„Det  er  i  orden.  Jeg  vil  gå  med  Dem." 
I  løbet  af  et  kvarter  havde  de  fået  et  af  de  bedste  hjørner 
i  byen  og  en  tilladelse  til  at  prædike  Jesu  Kristi  Evange- 
lium, hvor  der  ikke  havde  været  prædiket  på  gaderne 
siden  før  krigen.  (Dette  skete  lige  efter  første  verden- 
skrig). 

Jeg  husker  endnu  en  hændelse  af  samme  art.  Broder  John 
A.  Widtsoe1  havde  en  bemærkelsesværdig  oplevelse, 
som  I  måske  har  læst  om,  da  den  blev  publiseret  for  år 
tilbage,  efter  at  han  havde  været  i  Skandinavien,  hvor 


han  fandt  en  hel  samling  genealogiske  optegnelser  i  en 
lille  forretning,  der  lå  i  en  sidegade,  som  han,  uden  at 
vide  hvorfor,  havde  følt  sig  tilskyndet  til  at  gå  ned  ad. 
Indehaverne  havde  ikke  brug  for  dem,  og  han  købte  dem 
til  en  meget  rimelig  pris.  Der  var  tale  om  skandinaviske 
genealogiske  optegnelser,  som  var  uvurderlige,  men 
hvis  han  ikke  havde  bedt  om  det,  hvis  han  ikke  havde 
ledt  efter  dem,  og  hvis  han  ikke  havde  adlydt  Åndens 
tilskyndelser,  havde  han  ikke  fundet  dem.  Og  disse 
særlige  optegnelser  kunne  vi  ikke  have  fået  fat  på  på 
nogen  som  helst  anden  måde. 

Herren  har  en  metode,  hvormed  Han  kan  udføre  ting, 
vi  ikke  kan  klare.  Han  beder  os  ikke  om  at  udføre  noget, 
uden  at  Han  gør  dette  muligt  for  os.  Det  er  dette,  Han 
fortalte  os  gennem  Nephi.  Han  vil  ikke  bede  om  noget 
som  helst  uden  først  at  have  beredt  vejen. 
„Og  det  skete,  at  jeg,  Nephi,  sagde  til  min  fader:  Jeg 
vil  gå  og  gøre  det,  som  Herren  har  befalet,  thi  jeg  ved, 
at  Herren  ikke  giver  menneskene  nogen  befaling,  uden 
at  han  åbner  en  udvej  for  dem,  så  at  de  kan  udføre  det, 
som  han  befaler  dem."  (1  Ne.  3:7). 
Hvis  der  findes  et  eller  andet,  som  Herren  beder  dig  om 
at  gøre  —  eller  forventer,  at  du  gør  —  og  du  ikke  ved, 
hvordan  du  skal  komme  videre,  så  gør  dit  bedste.  Arbejd 
i  den  retning,  du  bør;  stol  på  Herren,  giv  Ham  en  chance, 
og  Han  vil  aldrig  svigte  dig.  Q 


1     Widtsoe,  John  A.  —  Tidligere  medlem  af  De  Tolvs  Råd,   1872-1952. 

Forlovelsestiden  C 


Era  februar  1959. 

PRÆSIDENT  DAVID  O.  McKAY, 

Kirkens  niende  præsident,  1951-1970. 


I  forlovelsestiden  samt  i  ægteskabet  kan  vi  ændre  og 
kontrollere  vort  livsforhold  i  meget  høj  grad.  Hvor  er  det 
dog  vigtigt,  at  hver  eneste  livsledsager  bliver  valgt  gen- 
nem visdom  og  bøn.  Valget  af  en  livsledsager  er  bestem- 
mende for  vor  fremtidige  lykke  eller  ulykke.  Det  er  derfor 
klogt  kun  at  omgås  dem,  fra  hvis  kreds  du  vil  vælge  en 
livsledsager,  som  du  rent  åndeligt  passer  sammen  med. 
Hvis  du  i  et  sådant  kammeratskab  opdager  negative  ka- 
rakteregenskaber hos  den  person,  der  tiltrækker  dig,  så 
prøv  at  lade  din  bedømmelse  styre  dit  hjerte.  Lad  være 
med  at  narre  dig  selv  til  at  tro,  at  et  menneske  blot  ved 
indgåelse  af  ægteskab  vil  overvinde  sine  dårlige  vaner 
eller  negative  karaktertræk.  Lad  disse  blive  prøvet  før 
ægteskabet. 

Men  hvad  er  det  for  positive  karakteregenskaber,  vi  bør 
søge.  Blandt  de  dominerende  karakteregenskaber,  den 
rette  unge  mand  eller  kvinde  bør  være  i  besiddelse  af, 
er  ærlighed,  loyalitet,  ærbarhed  samt  ærbødighed.  Gift 
dig  aldrig  med  nogen,  som  vil  narre  dig,  som  vil  lyve 
for  dig.  Det  virkeligt  ledende  princip  er  imidlertid  sjælens 
guddommelige  egenskab:  kærlighed. 
Unge  mænd  og  kvinder  har  netop  nået  dette  stade  af 
livet,  når  de  drives  af  himmelske,  ja,  jeg  siger  gudgivne 
følelser.  Der  er  unge  mennesker,  der  siger,  idet  de 
anerkender  denne  kendsgerning:  „Når  vi  nu  har  dem, 
hvorfor  så  ikke  tilfredsstille  dem?"  Og  de  bliver  til  tider 
retfærdiggjort  af  moderne  psykologer.  Men  lad  jer  ikke 
lede  på  vildspor.  Jeg  siger  atter,  at  I  er  i  den  periode  af 
jeres  liv,  hvor  jeres  fysiske  natur  giver  sig  til  kende. 
Men  I  må  også  tænke  på,  at  Gud  i  den  samme  periode 

i  jeres  liv  har  givet  jer  evner  til  at  drage  fornuftsslutninger; 
Han  har  givet  jer  dømmekraft,  og  disse  er  givet  til  et 
guddommeligt  formål.  Lad  fornuft  og  dømmekraft  være 
jeres  vejledere  —  jeres  vægt. 

Har  du  nogen  sinde  stået  ved  siden  af  en  maskine,  der 
udsender  kraft  og  spreder  varme?  På  disse  stationære 
maskiner  er  der  anbragt  ventiler.  Hvis  de  ikke  var  anbragt 
der,  kunne  hele  bygningen  eksplodere.  Men  efterhånden 
som  varmen  forstærkes,  bliver  balancerne  skubbet 
længere  og  længere  ud,  således  at  alt  stadig  er  under 
kontrol.  På  samme  måde  har  du  din  fornuft  og  din  døm- 
mekraft som  balancer  for  din  lidenskab.  Prøv  ikke  på  at 
miste  dine  balancer,  for  hvis  du  gør  det,  kan  der  ske  en 
eksplosion,  der  vil  knuse  dit  liv. 

At  se  på  ægteskabet  som  en  ren  og  skær  kontrakt,  der 
kan  indgås  efter  forgodtbefindende  som  svar  på  et  roman- 
tisk indfald,  eller  af  selviske  hensigter,  og  blive  skilt  ved 
den  første  vanskelighed  eller  misforståelse,  som  kan 
opstå,  er  et  onde,  der  fortjener  alvorlig  fordømmelse, 
specielt  i  tilfælde  hvor  børn  kommer  til  at  lide  på  grund 
af  denne  adskillelse. 

Spiren  til  et  lykkeligt  ægteskab  bliver  lagt  i  ungdommen. 
Lykken  begynder  ikke  ved  alteret;  den  begynder  i  den 
tid,  man  er  ung  og  forlovet.  Selvbeherskelse  gennem 
ungdommen  og  føjelighed  over  for  den  enkelte  moralske 
standard  kommer  først,  kilden  til  mandighed;  derefter 
kommer  kronen  af  skøn  kvindelighed;  for  det  tredje 
grundlæggelsen  af  et  lykkeligt  hjem;  og  for  det  fjerde, 
den  medvirkende  faktor  til  styrken  og  den  uafbrudte 
varighed  af  racen! 


kabet 


Oprigtigt  talt  tror  jeg,  at  alt  for  mange  par  går  frem  til 
alteret  ved  ægteskabsindgåelsen  med  den  indstilling,  at 
ceremonien  er  slutningen  på  forlovelsestiden.  Lad  alle 
Kirkens  medlemmer  se  på  denne  ceremoni  som  begyn- 
delsen til  en  evig  forlovelse.  Lad  os  ikke  glemme,  at 
ømme  ord  „i  den  grå  hverdag"  vil  blive  hilst  endnu  mere 
velkommen  end  gennem  forlovelsestidens  søde  dage. 
Det  er  efter  ceremonien  og  gennem  prøvelserne,  som 
dagligt  opstår  i  hjemmet,  at  ord  som:  tak,  undskyld 
etc.  bidrager  til  varigheden  af  den  kærlighed,  som  bragte 
jer  til  alteret. 

Husk  på  de  tre  store  idealer,  der  bidrager  til  lykke  efter 
vielsesceremonien: 

For  det  første:  loyalitet.  Du  har  ingen  ret  til  ,  unge  mand, 
at  give  efter  for  opmærksomhed  fra  en  hvilken  som  helst 
anden  kvinde  end  din  søde  hustru,  og  du,  ægtemand, 
har  ingen  ret  til  blot  at  tiltrække  dig  opmærksomheden 
fra  en  anden  mands  hustru.  Loyalitet  mod  den  store  pagt, 
indgået  ved  alteret! 

For  det  andet:  selvkontrol.  Selv  små  ting  kan  irritere,  og 
taler  du  hurtigt,  skarpt  og  højt,  sårer  du  den  anden.  Jeg 
kender  ikke  nogen  anden  dyd,  der  bidrager  til  lykke  og 
fred  i  et  hjem  end  den  mest  veludviklede  selvkontrol  i 
éns  tale.  Afhold  dig  fra  at  udtale  det  skarpe  ord,  som 
dukker  op  i  dit  sind  med  det  samme,  hvis  du  føler  dig 
såret,  eller  hvis  du  ser  et  eller  andet  hos  den  anden,  der 
støder  dig.  Kort  tid  efter  vil  du  være  glad  for,  at  du  ikke 
udtalte  det  grove  ord,  at  du  ikke  begik  den  impulsive 
handling,  og  resultatet  er  kærlighed  og  fred  i  hjemmet. 
Det  tredje   ideal   er  den   lille  enkelte  dyd,   der  hedder: 


høflighed.  Forældre  er  høflige  over  for  deres  børn,  og 
børnene  er  høflige  over  for  far  og  mor;  således  vil  der 
være  en  opbyggende  atmosfære  til  stede  i  dette  hjem. 
Loyalitet,  selvkontrol,  høflighed. 

Femten  år,  tredive  år,  halvtreds  år  og  i  evigheden  —  vær 
lige  så  høflige  mod  hinanden,  som  I  var,  da  I  gik  på 
frierfødder.  Det  giver  et  lykkeligt  hjem.  Jeg  kender  ikke 
noget  andet  sted,  hvor  lykke  trives  mere  sikkert  end  i 
hjemmet.  Det  er  muligt  at  gøre  hjemmet  til  en  lille  del 
af  himlen.  I  virkeligheden  forestiller  jeg  mig  himlen  som 
en  fortsættelse  af  det  ideelle  hjem.  Q 

Vor  Herre  -  Kristus 


Den  fuldkomme  Mand! 

I  hvem  manddommen  til  fuldkommenhed  og  Guds  fylde 
dvælede  legemligt.  Under  Faderens  bemyndigelse 
Skaberen  af  himlene  og  jorden. 

Jehova,  den  evigt  eksisterende,  som  er  fra  evighed  til 
evighed,  Jeg  Er1  fra  den  forgangne  evighed,  den  nutidige 
og  den  kommende  evighed. 

Som  Faderen  kaldte  sin  Udvalgte,  sin  Enbårne  Søn,  sin 
Førstefødte  af  ånd2  og  Enbårne  i  kødet. 
Ordet,  som  var  i  begyndelsen,  som  var  hos  Gud,   som 
var  Gud,  som  blev  kød  og  tog  bolig  iblandt  os.3 
Den  førende  af  alle,  som  har  betrådt  jorden  med  jordiske 
fødder. 

Barnet  i  Betlehem4,  Drengen  fra  Nazaret5,  en  Smerternes 
Mand,  kendt  med  sorg6. 
Min  og  jeres  ældre  Broder. 
Den  fremragende  Lærer. 

Han,  som   blev  fordømt  som   en   misdæder,   døde   som 
jordisk,  rejste  sig  som  en  sejrherre  for  Gud. 
Forløser  af  menneskeheden  fra  døden,  Frelser  for  kon- 
sekvensen af  synd,  kilde  til  det  evige  liv. 
Den  første,  som  kom  frem  fra  graven  som  et  opstandent 
væsen.7 

Sejrherren  over  døden  og  helvede. 
Han,  som  skal  komme  igen  på  samme  måde,  som  Han 
for  til  himmelen8,  skal  regere  på  jorden  med  sine  hellige9. 
Han,  som  skal  overgive  Faderen  den  rensede  jord  med 
dens  hærskarer  af  forløste,  idet  Han  siger:  „Jeg  har 
sejret  og  trådt  persekarret  alene  ...  Da  skal  han  krones 
med  sin  herligheds  krone  og  sidde  på  sin  magts  trone 
og  regere  i  evighedernes  evigheder."  (L&P  76:107-8). 
Han  er  gentagne  gange  af  Faderen  blevet  erklæret  for 
den  guddommelige  Søn,  og  fra  barndommens  dage  til 
den  opofrende  død  har  Han  åbent  udtalt  sin  ophøjede 
stilling  som  værende  Menneskesønnen.  Profeter  og 
apostle  i  både  gammel  og  moderne  tid,  og  de  mennesker, 
som  hørte  Ham,  har  ærbødigt  bekræftet  Hans  guddom- 
melighed. Engle  har  sunget  og  djævle  har  skreget  Hans 
navn  som  værende  kraft  og  guddommelig  myndighed. 
Vi  hylder  Jesus  Kristus  som  den  virkelige  Søn  af  den 
Evige  Fader  både  af  ånd  og  legeme.  Han  levede  som  et 
menneske  blandt  mennesker  og  dog  var  Han  fuldstændig 
enestående,  idet  Han  i  sig  forenede  egenskaberne  som 


et  dødeligt  væsen  som  arv  fra  en  dødelig  moder  og 
guddommelig  magt  modtaget  som  en  fødselsret  fra  Hans 
udødelige  Fader. 

Således  var  Han  i  stand  til  at  dø  og  døde,  dog  havde 
Han  magt  over  døden,  og  således  holdt  Han  døden  hen, 
indtil  Han  med  vilje  døde.  Dette  bekræftede  Han,  medens 
Han  endnu  var  dødelig:  „Derfor  elsker  Faderen  mig, 
fordi  jeg  sætter  mit  liv  til,  for  at  tage  det  igen. 
Ingen  tager  det  fra  mig,  men  jeg  sætter  det  til  af  mig 
selv.  Jeg  har  magt  til  at  sætte  det  til,  og  jeg  har  magt  til 
at  tage  det  igen  .  . ."  (Johs.  10:17-18). 
Han  var  enestående  ved  at  være  blevet  accepteret  og 
forudordineret  til  at  blive  menneskehedens  Frelser  og 
Forløser  og  yderligere  ved  at  være  absolut  syndfri. 
Han  var  Abrahams,  Isaks  og  Jakobs  Gud,  Jehova  i  Det 
gamle  Testamente  og  Kristus  i  Det  nye  Testamente.  Intet 
menneske  kan  vende  tilbage  til  Faderen  undtagen  gen- 
nem Sønnen,  for  navnet  Jesus  Kristus  er  det  eneste  navn, 
som  skal  gives  under  himmelen,  hvorved  menneskene 
kan  frelses.  (Se  Ap.  G.  4:12). 

Han  har  manifesteret  sig  personligt  for  sine  profeter  i  den 
nuværende  uddeling,  og  har  talt  med  dem,  som  en  person 
taler  til  en  anden. 

Han  er  kendt  for  at  være  lig  den  evige  Fader  —  det 
udtrykte  billede  på  Faderens  person  —  for  at  være  blevet 
set  og  hørt  i  denne  fuldbyrdelsens  og  fyldes  uddeling. 
Gennem  mænd,  bemyndiget  til  at  fungere  for  sig  som 
mellemmænd,  har  Han  genoprettet  sin  Kirke  på  jorden 
for  sidste  gang,  og  har  givet  den  sit  navn  —  Jesu  Kristi 
Kirke  af  Sidste  Dages  Hellige. 

Han  har  sat  apostle,  patriarker,  højpræster,  halvfjerdser, 
ældster,  biskopper,  præster,  lærere  og  diakoner  til  at 
lede  Kirken,  ligesom  i  den  første  Kirke. 
Igen  —  som  før  —  formaner  Han  menneskeheden  til  tro 
og  omvendelse,  så  til  dåb  ved  nedsænkning  i  vand  og 
til  dåb  af  Ånden  ved  den  Helligånds  gave  ved  den  bemyn- 
digede håndspålæggelse. 

Han  manifesterer  sin  kraft  gennem  Ånden,  som  ses  i 
gaver  som  åbenbaring,  profeti,  tungetale10  og  fortolkning 
af  samme  ved  inspirerede  drømme  og  syner,  ved  hel- 
bredelse og  ved  en  mangfoldighed  af  gaver,  som  men- 
neskene kalder  mirakler. 
Gennem  Ham  er  forløsningen  sikret  og  frelse  mulig  for 

Era,  december  1932. 

ÆLDSTE  JAMES  E.  TALMAGE, 

medlem  af  De  Tolvs  Råd  (1911-1933)  og  forfatter  af 

Trosartiklerne  og  Jesus  Kristus. 


alle  sjæle.  Frelse  omfatter  og  overgår  forløsningen.  Det 
er  den  plan,  der  er  udtænkt  i  Gud,  den  evige  Faders  sind 
og  givet  til  menneskeheden  gennem  Jesus  Kristus,  hvor- 
ved degenerering  og  de  ulyksalige  følger  af  den  enkeltes 
overtrædelse  kan  sones;  det  er  midlet,  hvormed  den 
modbydelige  sygdom,  som  hedder  synd,  kan  helbredes. 
Forløsning,  eller  redning  fra  døden,  er  universel;  frelse 
er  det,  den  enkelte  kan  opnå,  og  som  er  gjort  mulig  i 
overensstemmelse  med  Evangeliets  love  og  ordinanser 
baseret  på  forsoningen,  gennemført  af  ham  alene. 
En  Frelser  og  Forløser  er  nødvendig  for  fuldendelsen  af 
Faderens  gerning  og  herlighed  —  „at  tilvejebringe 
udødelighed  og  evigt  liv  for  mennesket".  (Se  Moses  1 :39). 
På  et  eller  andet  tidspunkt  vil  kundskaben  om  Herren 
komme  til  enhver  sjæl  med  en  frelsende  eller  straffende 


virkning;  så  skal  hvert  knæ  bøje  sig,  og  tunge  bekende, 
at  Han  er  Kristus,  den  levende  Guds  Søn.  (Se  L&P  88:104 
og  Mosiah  27:31).  Q 


1  Se  2.   Moseb.  3:14 

2  Se  L&p  93:11,  21 

3  Se    Johs.    1:1,    14 

4  Se  Matt.  2:1 

5  Se  Matt.  2:23 

6  Se    Esajas  53:3 

7  Se  1.   Kor.  15:20 

8  Se  Ap.  G.  1:11 

9  Se  L&P  76:63 

10  Se  1.  Kor.  12:4-10 

Har  Kirken 


monopol  pa  sandheden  ? 


af  ældste  JOHN  A.  WIDTSOE 


Et  sådant  spørgsmål  afspejler  en  fuld- 
stændig misforståelse  af  den  gen- 
oprettede Kristi  Kirkes  påstande. 
Et  monopol  på  sandheden  ville  betyde 
besiddelse  af  al  tilgængelig  sandhed 
og  udelukkelse  fra  deltagelse  i  besid- 
delsen af  eller  fordelene  ved  sand- 
heden for  dem,  der  ikke  er  i  Kirken. 
Intet  kunne  være  længere  fra  Kirkens 
lærdomme.  Det  er  blevet  forkyndt 
lige  fra  Profeten  Joseph  Smiths  dage, 
at  sandhedens  lys  oplyser  ethvert 
menneske,  der  er  født  på  jorden.  Alle, 
som  søger  sandheden,  kan  finde  den, 
enten  han  er  i  eller  uden  for  Kirken. 
De,  som  oprigtigt  søger  efter  sand- 
heden i  biblioteker,  i  laboratorier  eller 
i  den  åbne  natur,  vil  blive  belønnet 
af  den  uudtømmelige  sandhedens 
kilde.  Ophavsmanden  til  sandhed  er 
ædelmodig.  Kirken  opfordrer  indtræn- 
gende til,  at  alle  mennesker  til  alle 
tider  og  under  alle  himmelstrøg  fort- 
sætter deres  søgen  efter  sandheden, 
thi  efterhånden  som  sandheden  mang- 
foldiggøres blandt  mennesker,  kan  de 
menneskelige  glæder  forøges. 
Men  der  findes  mange  slags  sandhe- 
der. Nogle  sandheder  drejer  sig  om 
de  fysiske  love,  som  bestemmer 
forholdene  på  jorden  og  i  himlen,  og 
ved  hjælp  af  hvilke  tingene  bevæger 
sig  og  virker.  Det  er  en  værdifuld 
viden,  som  har  givet  menneskene 
mange  af  deres  materielle  og  intellek- 
tuelle velsignelser.  Opdagelsen  af 
sådanne  sandheder  har  skabt  vor 
nuværende  civilisation,  som  giver  lys 
og  bekvemmeligheder  til  de  ringeste 
boliger. 

Der  findes  højere  former  for  sandhed, 
som  f.  eks.  vedrører  menneskelig  ad- 


færd, det  vil  sige  menneskets  måde  at 
bruge  de  kundskabens  gaver  på,  som 
han  har  fået;  sandheder  som  vedrører 
himlens  Gud  og  menneskets  forhold 
til  sin  guddommelige  Fader;  sand- 
heder som  forklarer  fortidens  myste- 
rium, åbenbarer  formålet  med  nuti- 
dens og  forudsiger  menneskets 
fremtidige  skæbne;  sandheder,  som 
sætter  mennesket  i  stand  til,  hvis 
han  blot  vil  bruge  dem,  for  bestandig 
at  komme  nærmere  til  at  blive  som 
Gud. 

Denne  sidste  slags  sandhed  danner 
den  frelsesplan,  som  fremsættes  i  vor 
Herres  Jesu  Kristi  Evangelium.  Evan- 
geliet er  et  produkt  af  Herrens  sind  og 
vilje.  Det  lærer  os,  at  et  guddommeligt 
formål  løber  gennem  universet,  omfat- 
tende enhver  kendsgerning,  enhver 
lov  og  ethvert  pricip  og  bringer  liv 
i  alle  naturens  gerninger.  På  denne 
måde  bliver  Evangeliet  i  dets  fylde 
sandhedens  bygning  eller  hus,  hvori 
al  sandhed  kan  blive  indpasset.  Som 
sandhedens  hjem  gør  Evangeliet  krav 
på  al  sandhed  og  anbringer  enhver 
på  dens  rette  plads  og  i  den  rette 
stilling  i  forhold  til  menneskets 
nuværende  og  fremtidige  velfærd. 
Evangeliets  sandheder,  så  vel  som 
alle  andre  sandheder,  er  til  rådighed 
for  alle  mennesker.  Ja,  i  virkeligheden 
ejer  måske  alle  mennesker  en  del  af 
denne  grundlæggende  viden  til  deres 
store  trøst.  I  enhver  kirke,  der  beken- 
der sig  til  Gud,  er  der  ganske  bestemt 
noget  af  denne  højere  sandhed.  Det 
er  de  Sidste  Dages  Helliges  lære. 
Men  Evangeliet  virker  på  jorden  under 
Herrens  myndighed.  Han  satte  men- 
nesket på  jorden  og  gav  ham  Evange- 


liet. Han  har  våget  over  menneskenes 
børn  gennem  alle  tidsaldre  og  gen- 
oprettet sin  kirke  fra  tid  til  anden, 
når  menneskets  frafald  gjorde  det 
nødvendigt.  For  at  kunne  tage  vare  på 
Kirken,  har  Evangeliet  fået  overdraget 
Hans  myndighed,  kaldet  Præstedøm- 
met. Kun  den  kirke,  som  har  denne 
myndighed,  er  den  fuldendte  Kristi 
Kirke,  og  der  kan  kun  være  én. 
Jesu  Kristi  Kirke  af  Sidste  Dages 
Hellige  ejer  den  sandhed,  som  hører  til 
vor  Herres  Jesu  Kristi  sande  Evange- 
lium, den  eneste  guddommelige  plan 
til  frelse,  og  myndigheden  til  at  handle 
i  Guds  navn  ved  opbygningen  af 
Kristi  Kirke. 

Der  findes  kun  ét  Evangelium,  der  kan 
kun  være  ét  Præstedømme,  der  er 
kun  én  Kirke  som  omfatter  hele  Evan- 
geliets sandhed.  Kun  i  den  betydning 
hævder  Kirken,  at  den  ejer  den  fulde 
grundlæggende  sandhed,  (kald  det  et 
monopol,  hvis  De  synes),  som  er 
nødvendig  til  den  fuldstændige  frelse 
i  Guds  celestiale  rige.  Dette  gør  Kir- 
ken ydmygt  og  taknemmeligt,  ganske 
klar  over  sit  høje  hverv  og  uhyre  store 
ansvar  for  at  føre  alle  mennesker  til 
en  fylde  af  den  kundskab,  der  fører 
til  evig  fremgang  i  Herrens  nærhed. O 

©ØRNENES 
SIDER, 


Digteren,  der  blev  profet 

AF  WENDELL  J.  ASHTON     Childrens  Friend,  marts  1953. 


Milnthorpe  er  en  lille  landsby  i  det 
nordvestlige  England  ikke  langt  fra 
grænsen  til  Skotland.  Milnthorpe 
ligger  i  det,  der  er  kendt  som  det 
engelske  Lake  District.  Det  er  en 
smuk  egn  med  klare  og  rolige  søer 
omkranset  af  skove.  Luften  er  ren 
og  frisk.  Hist  og  her  er  der  anbragt 
stengærder  på  de  lysegrønne  bak- 
ker. 

Denne  egn  er  kendt  for  sine  digtere. 
Du  kender  sikkert  nogle  af  dem.  Der 
er  f.eks.  Wordsworth,  Coleridge  og 
Southey. 

En  anden  digter  blev  født  i  Miln- 
thorpe i  året  1808  på  den  første  dag 
i  november.  Hans  navn  var  John 
Taylor.  Han  blev  mere  end  en  dig- 
ter. Han  blev  en  Herrens  profet.  Han 
blev  den  tredie  præsident  for  Jesu 
Kristi  Kirke  af  Sidste  Dages  Hellige. 


John  var  den  ene  ud  af  ti  børn,  hvis 
forældre  var  James  og  Agnes  Tay- 
lor. Som  dreng  legede  John  i  græs- 
markerne i  det  fredfyldte  søområde. 
Da  han  blev  fjorten  år,  besluttede 
hans  forældre,  at  han  skulle  være 
bødker.  En  bødker  laver  og  repare- 
rer tønder.  John  kom  ind  på  en  fa- 
brik i  Liverpool. 

Men  fabrikken  gik  fallit,  og  han 
vendte  hjem  igen.  Drengen  var  be- 
sluttet på  at  lære  et  håndværk,  så 
han  begyndte  at  arbejde  som  træd- 
rejer i  Penrith,  som  er  en  by  i  Lake 
District. 

John  sled  i  det  som  trædrejer  i 
Penrith  i  omkring  fem  år. 
Da  John  var  en  ung  mand  på  toog- 
tyve forlod  hans  forældre  og  søs- 
kende England  for  at  bosætte  sig  i 
Canada.  John,  som  var  den  ældste 

levende    søn,    blev    tilbage    for    at 
gøre  forretningerne  op. 
To  år  senere  sluttede  John  sig  til  fa- 
milien i  Toronto.  Der  etablerede  han 
sig  som  trædrejer. 

I  Toronto  var  den  unge  englænder 
et  aktivt  medlem  af  metodistkirken. 
Han  blev  klasselærer  og  også  præ- 
dikant. I  kirken  mødte  han  en  sød 
og  åndfuld  pige  ved  navn  Leonora 
Cannon.  Hun  var  datter  af  kaptajn 
George  Cannon  fra  øen  Man.  Den- 
ne ø  ligger  i  Det  irske  Hav  vest  for 
Milnthorpe.  John  giftede  sig  med 
Leonora. 

Den  unge  trædrejer  var  ikke  helt 
tilfreds  med  det,  metodistkirken  un- 
derviste om.  Han  og  nogle  andre 
slog  sig  sammen  i  en  gruppe.  De 
søgte  efter  mere  sandhed.  De  søgte 
efter  Jesu  sande  Evangelium.  To 
gange  om  ugen  mødtes  den  lille 
gruppe-hvert  medlem  med  sin  Bibel. 
I  mellemtiden  ankom  en  ung  mor- 
mon-apostel til  byen  Hamilton,  som 
ligger  omkring  80  kilometre  fra  To- 
ronto. Han  lignede  en,  der  lige  var 
kommet  fra  landet.  Hans  navn  var 
Parley  P.  Pratt.  Han  var  fremmed 
i  Hamilton,  og  han  havde  ingen 
penge. 

Missionæren  gik  ind  et  afsides  sted 
i  skoven  og  bad.  Han  bad  Herren 
om  hjælp.  På  tilbagevejen  til  Hamil- 
ton mødte  han  en  mand,  som  spurg- 
te ham,  hvad  hans  navn  var  og  hvor 
han  skulle  hen.  Ældste  Pratt  sva- 
rede, at  han  kunne  tænke  sig  at 
tage  til  Toronto.  Så  gav  manden 
ham  ti  dollars  og  et  introduktions- 
brev  til  John  Taylor. 
I  Toronto  besøgte  ældste  Pratt 
Taylor-familien.  Mrs.  Taylor  modtog 
ham  venligt  og  gik  over  i  værkste- 
det efter  sin  mand. 


Dette  besøg  forte  til  møder  med 
Taylors  Bibel-gruppe.  John  og  Leo- 
nora Taylor  var  efter  omhyggelige 
studier  enige  om,  at  ældste  Pratt 
havde  det  Evangelium,  de  søgte.  De 
blev  døbt.  Det  samme  blev  andre 
af  gruppen.  John  Taylor  var  syvog- 
tyve på  det  tidspunkt. 
Den  unge  trædrejer  fra  Englands 
digter-egn  havde  nu  påbegyndt  en 
ny  fase  af  sit  liv  .  Dette  skulle  føre 
ham  vidt  omkring. 

Få  uger  efter  sin  dåb  blev  John 
Taylor  ordineret  til  ældste  af  Parley 
P.  Pratt.  De  to  mænd  prædikede  det 
gengivne  Evangelium  i  egnen  om- 
kring Toronto.  Da  ældste  Pratt  tog 
afsted  nogle  måneder  senere,  fik 
John  Taylor  ansvaret  for  alle  gre- 
nene af  Kirken  i  det  øvre  Canada. 
Ældste  Taylor  mødte  senere  Pro- 
feten Joseph  Smith,  og  de  to  mænd 
blev  gode  venner.  To  år  efter  sin 
dåb  blev  John  Taylor  opretholdt  som 
apostel  i  Kirken. 

Et  år  senere  slog  John  Taylor  med 
hustru  og  børn  sig  ned  i  et  usselt 
gammelt  træhus  i  Montrose.  Det  lå 
på  den  anden  side  af  Mississippi- 
floden fra  Nauvoo,  hvor  de  hellige 
var  ved  at  bygge  nye  hjem,  efter  at 
de  var  blevet  drevet  fra  Missouri. 
Familien  Taylor  kæmpede  mod  syg- 
dom. John  selv  var  syg.  Under  disse 
forhold  modtog  John  Taylor  en  kal- 
delse fra  Kirken  om  at  gå  på  mission 
i  sit  fødeland,  England.  Allerede 
dengang  var  han  kendt  blandt  de 
hellige  som  „retfærdighedens  for- 
kæmper". Han  og  hans  kammerat, 
Wilford  Woodruff,  havde  ikke  en 
øre.  På  vejen  mødte  de  to  andre 
apostle,  Parley  P.  Pratt  og  Heber  C. 
Kimball.  Ældste  Pratt  gav  dem  sin 
pung.    „Det   er   alt,    hvad   jeg    har", 

sagde  han.  Ældste  Kimball  tilføjede: 
„Jeg  har  en  dollar,  som  I  kan  lægge 
i  den." 

Fire  gange  i  løbet  af  den  syv  uger 
lange  rejse  ti!  New  York  blev  John 
Taylor  ramt  af  alvorlige  sygdomme. 
Men  han  fortsatte  med  at  prædike 
Evangeliet  på  vejen  og  i  de  byer, 
de  kom  igennem.  Nogle  gange  måtte 
han  prædike  siddende,  fordi  hans 
ben  var  så  svage.  De  to  missio- 
nærer krydsede  Atlanterhavet  midt 
om  vinteren. 

I  England  fik  ældste  Taylor  tildelt 
Liverpool,  hvor  han  som  dreng  var 
begyndt  i  lære  som  bødker.  Mange 
mennesker  sluttede  sig  til  Kirken 
gennem  hans  undervising. 
Fra  Liverpool  tog  John  Taylor  med 
to  kammerater  til  Irland  for  at  præ- 
dike Evangeliet  der.  De  begyndte 
deres  irske  arbejde  i  Newry,  en 
charmerende  kystby,  som  få  gemt 
imellem  grønne  bakker  i  Nordirland. 
De  lejede  en  sal.  Så  blev  klokkeren 
i  byen  sendt  gennem  gaderne  for 
at  fortælle  borgerne,  at  der  ville 
være  et  møde  om  aftenen.  Omkring 
syvhundrede  mennesker  kom  og  lyt- 
tede. John  Tayler  prædikede. 
Fra  Newry  flyttede  ældste  Taylor  og 
en  af  hans  kammerater  til  andre 
byer.  En  mand  ved  navn  Thomas 
Tate  rejste  med  dem.  En  del  af  vejen 
kørte  de  i  en  irsk  hestevogn.  Det  er 
en  tohjulet  vogn,  hvor  passagererne 
sidder  sidevendt  og  med  ryggen 
mod  hinanden.  Så  gik  de  gennem 
smukke  grønne  egne,  som  var  plet- 
tede her  og  der  med  små  hvide 
huse. 

Medens  de  gik  mod  byen  Lisburn 
forklarede  ældste  Taylor  Evange- 
liet for  Mr.  Tate.  Da  de  nåede  top- 
pen af  en  bakke,  så  de  ned  på  en 


smuk  sø,  som  hedder  Lough  Brick- 
land.  Thomas  Tate  råbte  glæde- 
strålende: „Se,  her  er  vand,  hvad 
er  der  til  hinder  for,  at  jeg  kan  blive 
døbt?"  (Se  Ap.  G.  8:36). 
Og  der  i  søen  døbte  John  Taylor 
Thomas  Tate.  Man  regner  med,  at 
dette  var  den  første  dåb  i  den  ge- 
noprettede kirke  i  Irland. 
John  Taylor  fuldførte  senere  andre 
missioner  for  Kirken,  han  var  i  Stor- 
britannien igen,  i  Frankrig,  Tysk- 
land, Nauvoo  og  New  York  City. 
Han  skrev  digte,  og  nogle  af  hans 
vers  findes  i  vore  kirkesangbøger  i 
dag. 

Den  bedst  kendte  oplevelse  i  John 
Taylors  liv  hændte  i  Carthage  fæng- 
sel en  sommerdag  i  1844.  Han  var 
der  sammen  med  Joseph  Smith,  den- 
nes broder  Hyrum  samt  Williard 
Richards.  John  Taylor  sang  for  dem 
„En  stakkels  sorgbetynget  mand" 
(SDH-sangbog  nr.  80)  i  et  af  de 
øverste  værelser  i  fængslet.  Da  han 
var  færdig,  blev  fængslet  bestormet 
af  en  pøbelhob  med  sværtede  ansig- 
ter. De  dræbte  Profeten  og  Hyrum. 
Da  ældste  Taylor  skulle  til  at  springe 
ud  af  vinduet  ramte  en  kugle  hans 
ur  i  hans  vestelomme  og  slyngede 
ham  tilbage.  Fire  kugler  ramte  ham 
i  benet.  Men  han  levede.  Han  le- 
vede længe  nok  til  at  blive  leder  af 
Kirken  efter  Brigham  Young  i  1877. 
Som  Præsident  for  Kirken  var  John 
Taylor  en  hvidhåret  profet  med 
klare,  dybtliggende  øjne.  Han  var  en 
værdighedens,  troens,  modets  og 
venlighedens  mand.  En  mand  be- 
skrev ham  som  „en  engelsk  gentle- 
man". Som  præsident  arbejdede 
han  energisk  med  bygningen  af 
templer     samt     missionærarbejdet. 

(Forts,  på  side  47) 

Det  var  uger  siden,  at  nogen  i  Tho- 
mas McNeils  familie  havde  nydt  et 
godt  måltid  mad.  De  havde  befundet 
sig  på  prærien  i  mange  måneder, 
og  deres  kost  havde  udelukkende 
bestået  af  mælk  fra  deres  trofaste, 
gamle  ko  samt  af  vilde  bær.  Det  var 
i  slutningen  af  oktober  1859,  og  den 
lille  gruppe  pionerer  var  ivrige  efter 
at  nå  Utah  før  vinteren.  Medens  de 
voksne  planlagde  det  hjem,  de  ville 
bygge  i  dalen,  drømte  børnene  om 
det  lovede  kød  og  brød  og  anden 
dejlig   mad,   der   kunne   fylde   deres 


Lyse 


tomme  maver.  De  trætte  rejsende 
sluttede  dagens  rejse  længe  efter 
solnedgang  og  slog  lejr  for  natten 
nær  Ogden,  Utah.  Før  de  lagde  sig 
til  at  sove,  tog  de  sig  imidlertid  tid 
til  at  knæle  ned  og  give  udtryk  for 
deres  taknemmelighed  over  deres 
ankomst  i  sikkerhed,  og  de  bad  om 
hjælp  til  at  sikre  sig  mad  den  næste 
dag.  Alle  var  halvdårlige  af  sult. 
Tidligt  næste  morgen  tog  far  Mc- 
Neil  ind  til  Ogden,  hvor  han  ville 
prøve  at  skaffe  sig  arbejde,  således 
at  han   kunne  få  nok  penge  til   lidt 

øjeblikke 


mad.  Før  middag  begyndte  adskil- 
lige af  børnene  at  græde  af  sult. 
Mor  McNeil  bad  Margaret,  som  da 
var  ca.  tolv  år  gammel,  om  at  gå 
over  nogle  marker  til  et  lille  hus, 
som  de  kunne  se  fra  deres  lejr,  for 
der  at  tigge  om  nogle  græskar,  der 
var  stablet  oven  på  hinanden  nær 
ved  døren.  Da  Margaret  sjokkede 
gennem  det  tørre  græs  på  sine  bare 
fødder,  bad  hun  igen  om  hjælp. 
Næsten  øjeblikkeligt  da  hun  havde 
banket  på  døren,  var  der  en  venlig 
stemme,     som     kaldte:     „Kom     ind, 


LUCILE  C.  READING 

kom  ind.  Jeg  har  ventet  dig."  Da 
Margaret  gik  ind,  mærkede  hun 
duften  af  friskbagt  brød  og  så  en 
rar,  gammel  dame,  der  var  travlt 
beskæftiget  med  at  fylde  en  stor 
skål  med  fødevarer.  „Her,  mit  barn", 
sagde  hun,  „du  kan  bære  dette 
varme  brød,  så  vil  jeg  tage  resten. 
Et  eller  andet  fortalte  mig  her  til 
morgen,  at  jeg  skulle  lave  ekstra 
mad.  Jeg  vidste  bare,  at  der  ville 
komme  nogen." 

Children's  Friend,  september  1961 

(Forts,  fra  side  43) 

Præsident  Taylor  døde  den  25  juli, 
1887,  i  Kaysville,  Utah.  Dermed  af- 
sluttede en  kraftfuld,  levende  digter 
på  otteoghalvfjerds  år  et  liv  så 
smukt  som  søernes  land,  hvor  det 
begyndte.  O 


Går  man  med  hvide  strømper, 

og  gaden  ej  er  ren. 
Da  træder  man  forsigtigt 

på  hver  en  lille  sten. 
Men  bliver  først  man  smudsig, 

man  tager  sagen  let. 
Og  derfor  skal  man  vogte  sig 


for  den  første  plet. 

En  stakkels  sorgbetynget  mand  jeg  ofte  mødte  på  min  vej, 
og  når  han  ydmygt  bad  om  hjælp,  jeg  aldrig  kunne  svare  nej; 
hans  navn  jeg  aldrig  spurgte  om,  ej  heller  fra  hvad  land  han  kom, 
men  kærligheden  i  hans  blik  mig  fængsled  til  ham,  hvor  han  gik. 

En  gang  han  træt  og  sulten  kom,  mens  jeg  mit  simple  måltid  nød, 
og  skønt  han  talte  ej  et  ord,  jeg  så  hans  nød  og  gav  ham  bred. 
Han  brød,  og  med  et  kærligt  blik  han  gav,  og  englebrød  jeg  fik; 
thi  medens  jeg  med  grådig  hu  det  spiste,  var  det  manna  nu. 

En  mørk  og  stormfuld  vinternat  hans  råb  om  hjælp  sig  trængte  frem; 
jeg  skyndte  mig  og  fik  ham  fat  og  glad  ham  førte  til  mit  hjem. 
jeg  tog  mig  af  min  kære  gæst  og  havde  selv  en  glædesfest; 
thi  medens  på  min  seng  han  lå,  jeg  selv  i  drømme  himlen  så. 

I  fængsel  og  til  døden  dømt  med  sorg  jeg  dernæst  fandt  min  ven; 
med  frygt  hans  hånd  jeg  trykked'  ømt,  og  ånden  styrke  fik  igen. 
Men  for  endnu  at  prøve  mig  han  bad  mig  om  at  dø  for  sig; 
da,  skønt  mit  kød  var  svagt  som  før,  min  ånd  ham  svared':  Ja,  jeg  dør. 

Derpå  den  kære  gæst  forsvandt,  og  Jesus  venlig  for  mig  stod. 
Jeg  tegnet  i  hans  hænder  fandt,  og  ydmygt  sank  jeg  for  hans  fod. 
Hans  blide  stemme  til  mig  lød:  du  var  mig  tro  i  liv  og  død; 
hvad  du  har  gjort,  er  gjort  mod  mig,  og  derfor  jeg  velsigner  dig. 

Vigtigheden 

cll   Si  u 

være 
Alma 


Redaktørens  bemærkning : 

Er  du  blevet  fanget  og  skubbet  til  den  forkerte  side 

i  skrifternes  tovtrækkeri?  Her  er  vejen  tilbage. 


Era  of  Youth,  januar  1966 
AF  ROBERT  SPENCER 


Alma,  kendt  som  „den  yngre",  fordi  han  bar  det  samme 
navn  som  sin  far,  der  var  overdommer  eller  præsident 
for  Kirken,  prøvede  i  al  hemmelighed  sammen  med  fire 
af  kong  Mosiahs  sønner  at  ødelægge  kirken  ved  brug  af 
smigrende  ord  og  megen  tale.  Optegnelserne  omtaler 
dem  som  „de  alier  værste  syndere"  (Mosiah  28:4),  og 
Alma  som  „en  meget  syndig  og  ugudelig  mand"  (Mosiah 
27:8). 

Medens  Alma  var  beskæftiget  med  dette,  modtog  han 
ed  vidunderligt  besøg.  En  Herrens  engel  viste  sig  for  ham 
og  forklarede,  at  hans  tilstedeværelse  var  et  svar  på 
Almas  fars  tro,  faste  og  bønner.  Englen  fortalte  Alma, 
at  hvis  han  ikke  holdt  op  med  sine  forsætlige  forsøg  på 
at  ødelægge  Herrens  arbejde,  ville  han  selv  blive  tilintet- 
gjort. 

I  løbet  af  de  næste  tre  dage  og  nætter  led  Alma  alle 
helvedes  kvaler.  Han  genfortalte  oplevelsen  til  sin  søn 
Helaman  nogle  år  senere: 

„Og  medens  jeg  således  blev  pint  og  plaget  og  oprørt 
ved  erindringen  om  mine  mange  synder,  da  huskede  jeg 
også  at  have  hørt  min  fader  profetere  for  folket  angående 
Jesus  Kristus,  en  Guds  Søn,  der  skulle  komme  for  at 
gøre  forsoning  for  verdens  synder. 
Og  da  denne  tanke  bemægtigede  sig  min  sjæl,  råbte  jeg 
i  hjertet:  O,  Jesus,  du  Guds  Søn,  forbarm  dig  over  mig, 
som  er  i  bitterheds  galde  og  omgivet  af  dødens  evige 
lænker. 

Og  da  jeg  tænkte  således,  mindedes  jeg  ikke  længere 
mine  kvaler,  og  jeg  oprørtes  ikke  mere  ved  erindringen 
om  mine  synder. 
Og  hvilken  glæde  og  hvilket  forunderligt  lys  så  jeg  ikke; 


ja,  min  sjæl  blev  fyldt  med  glæde,  lige  så  stor  som  min 
kval  havde  været. 

Ja,  jeg  siger  dig,  min  søn,  at  intet  kunne  være  så  smerte- 
ligt og  så  bittert,  som  min  kval  var.  Og  atter  siger  jeg 
dig,  min  søn,  at  på  den  anden  side  kan  intet  være  så 
lifligt  og  sødt,  som  min  glæde  var."  (Alma  36:17-21). 
En  faders  tro  og  bønner  inspirerede  en  søn  til  omven- 
delse. 

Og  Alma  den  yngre  —  hvad  skete  der  med  ham? 
Han  blev  præsident  for  kirken,  idet  han  efterfulgte  sin 
fader.  Han  blev  også  overdommer,  som  var  det  højeste 
embede,  man  kunne  blive  valgt  til  over  folket. 
Og  hvad  så? 

Så   lærer  vi,  fra  Alma  den  yngre,  at  eftervirkningen  af 
sand  omvendelse  er  i  Guds  øjne  ikke  som: 

—  et  bræt  med  et  hul  i,  som  et  søm  havde  efterladt; 

—  en  fugl  med  en  knækket  vinge,  som  er  helet,  men  som 
aldrig  vil  kunne  flyve  lige  så  højt  som  før; 

—  et  afsporet  tog,  som  var  kommet  tilbage  på  sporet, 
men  som  aldrig  vil  være  i  stand  til  at  køre  så  langt, 
som  det  kunne  have  gjort. 

Gud  har  lært  os,  gennem  profeterne,  at  oprigtig 

OMVENDELSE 

BRINGER 

TILGIVELSE 

—  FULDSTÆNDIG  TILGIVELSE 

Alma    omvendte    sig,    og    Gud    tilgav    ham.    Han    blev 
højpræst,  Herrens  salvede.  Han  lærte  at  adlyde  og  fuld- 
førte hele  sin  mission  —  i  dette  liv. 
Dette  er  vigtigheden  af  at  være  Alma.  O 

Hvem  er  ungdommen? 


Era,  august  1937. 
Præsident  J.  REUBEN  CLARK,  Jun.,  tidligere  ambassadør 
for  USA  i  Mexico  og  medlem  af  Det  Første  Præsidentskab 

fra  1933-1961. 


Jeg  kunne  tænke  mig  at  berøre  et  par  af  de  mange  proble- 
mer, I  er  stillet  over  for.  Jeg  advarer  jer  på  forhånd  —  de 
er  de  største  banaliteter;  de  mest  indlysende  ting;  I  har 
tit  hørt  om  dem  før;  visdom  fortalte  mig,  at  det  ville  være 
godt  for  jer  at  høre  dem  igen.  De  drejer  sig  om  jer  som 
ungdommen  af  i  dag. 

Og  da  jeg  taler  om  ungdommen,  ønsker  jeg  at  berøre 
nogle  af  de  ideer,  der  ligger  bag  den  såkaldte  ungdoms- 
bevægelse af  i  dag  —  ikke  fordi  jeg  mener,  at  I  her  er 
berørt  af  disse  ideer,  for  jeg  må  gå  ud  fra,  at  denne  Kirkes 
ånd  og  belæringer  tværtimod  har  givet  jer  det  sande  syn 
på  livet,  dets  betydning,  dets  høje  formål,  dets  guddom- 
melighed. Men  jeg  vil  gøre  det  ved  slet  og  ret  at  „vaccine- 
re" jer  imod  fremtidig  smitte  eller  infektion.  Jeg  vil  gøre 
det  med  så  megen  nøgternhed,  som  en  gammel  mand 
kan  opbyde,  som  har  nogen  erfaring,  nogen  desillusio- 
nering, men  som  holder  fast  ved  en  tro,  som  styrkes  dag 
for  dag  ved  en  del  indsigt  om  Evangeliets  skønhed  og 
herlighed  og  om  dets  evige  principper,  som,  hvis  de  bliver 
adlydt,  vil  føre  os  til  frelse  og  ophøjelse. 
Vi  —  os,  der  har  passeret  de  halvfjerds  —  husker  stadig 
på  en  lidt  svækket  måde  de  følelser,  vi  havde,  da  vi  havde 


bestået  afgangseksamenen  og  modtaget  vor  diplom  fra 
universitetet. 

Selv  om  vi  er  gamle,  husker  vi  dog  nogle  af  de  ting,  vi 
pralede  og  spåede  om  på  denne  vor  store  dag  for  længe 
siden.  Vi  er  lidt  skamfulde  over  dem  nu,  for  selv  for  vore 
slørede  øjne  og  sløvede  fantasi,  har  de  virkelige  realiteter 
angående  de  ting,  vi  pralede  og  spåede  om,  ikke  nogen 
lighed  med  selv  den  dårligste  karikatur.  Og  videre,  de 
ting,  vi  dengang  havde  mod  til  at  prale  og  spå  om,  var 
blot  det  svageste  ekko  af  det,  vi  drømte  om. 
På  den  dag  for  længe  siden  spankulerede  nogle  af  os  fra 
universitetsområdet  som  store  krigere,  andre  gled  afsted 
som  diplomater,  idet  de  prøvede  at  overgå  Machiavelli1, 
når  han  var  bedst  —  eller  værst;  andre  gik  videre  som 
jurister,  statsmænd,  talere,  malere,  dramatikere,  medlem- 
mer af  kabinettet,  præsidenter.  Styrke  svulmede  i  vore 
muskler,  modet  brændte  i  vore  årer,  viljen  til  at  udføre 
noget  var  enorm;  håbet  nåede  den  højeste  bjergtinde, 
ambitionerne  var  en  brølende  løve,  sejren  stod  med 
fremstrakte  arme,  berømtheden  smilede  og  vinkede  ad 
os.  Åh,  hvor  var  det  en  strålende  dag!  Hvor  var  vi  dog  en 
fortræffelig  klasse! 

Således  fortsatte  vi  i  vor  salighedsrus,  svævende  på  en 
lyserød  sky.  Og  vi  drømte  videre,  drømte  om  at  ordne 
verden,  altså  på  vor  facon,  ungdommens  ukuelige  facon. 
Men  ungdommen  svandt  bort  for  os,  medens  verden, 
ikke  os  selv,  stadig  var  i  uorden. 

I  den  tid  lærte  vi  først  nogle  temmelig  indlysende  ting, 
som  vi  endnu  ikke  rigtig  kendte  noget  til.  Naturligvis 
kender  I  dem  allerede.  Vi  lærte,  at  der  findes  dag  og  nat, 
at  der  er  firetyve  timer  i  døgnet  og  365  dage  i  et  år;  at  vi 
ikke  beholdt  den  samme  alder,  men  at  vi  år  for  år  bliver 
ældre  (det  vil  sige  —  halvdelen  af  os  lærte  det);  at  hvert 
år  har  fire  årstider,  der  falder  i  samme  rækkefølge  år  for 
år;  at  regnen  falder  på  de  retfærdige  og  uretfærdige2,  og 
at  solen  skinner  på  de  retfærdige  og  uretfærdige;  at  når 
det  er  koldt,  er  det  koldt  for  alle,  og  det  samme  gælder 
for  varmen.  Vi  opdagede,  at  foråret  er  beplantningstid, 
at  efteråret  er  høsttid;  at  hvis  vi  ikke  sår  om  foråret,  kan 
vi  ikke  høste  om  efteråret;  at  store  afgrøder  kan  blive  og 
på  længere  sigt  vil  blive  efterfulgt  af  små  afgrøder  eller 
slet  ingen  afgrøder.  Vi  opdagede,  at  jorden  og  dens  ind- 
byggere bliver  styret  af  lov  og  orden  og  ikke  af  luner  og 
griller,  ej  heller  efter  vort  eget  hoved.  Vi  lærte,  at  flertal- 


let af  befolkningen  brød  sig  meget  lidt  om,  hvad  vi  sagde 
og  endnu  mindre  om,  hvad  vi  tænkte.  Og  naturen  anede 
overhovedet  ikke,  at  vi  havde  talt  eller  tænkt. 
Disse  ting  lærte  vi;  en  drømmenedbrydende  samvittighed 
begyndte  at  vinde  indpas  hos  os,  nøjagtig  som  når  vi 
vågner  fra  en  sund  søvn.  Vore  øjne  åbnedes  langsomt; 
vi  kiggede  ud  på  en  fremmed  verden,  en  verden  af  reali- 
teter. 

Så  kom  den  fulde  manddom  og  kvindelighed  til  os.  Vi 
begyndte  at  føle  presset  til  at  tjene  til  livets  ophold, 
ansvaret  for  en  familie;  vi  mødte  begærlighed,  griskhed; 
vi  lærte  bedrag  og  falskhed  at  kende;  snyderi  og  uærlig- 
hed hjemsøgte  os;  livets  bitre  konflikter  masede  sig  på 
hos  os;  vi  måtte  kæmpe  for  vor  egen  og  vore  kæres 
eksistens.  Vi  lærte,  at  vi  ikke  kunne  snyde,  lokke,  narre 
eller  bedrage  naturen,  ej  heller  de  store  naturlove,  ej  hel- 
ler de  åndelige  love.  Vi  opdagede,  at  loven  altid  kræver 
sin  straf. 

Denne  tid  var  —  for  os  alle  —  en  desillusioneringens 
tid,  og,  for  nogle  af  os,  tiden,  hvor  håbet  brast  og  mod- 
løsheden indfandt  sig.  Men  som  vanskelighederne  tårne- 
de sig  op,  kom  der  til  dem,  som  levede  et  retfærdigt  liv, 

håbet  om  evigt  liv,  en  kundskab  om,  at  Gud  lever,  en 
forståelse  af  Evangeliets  sandheder  og  dets  frelsende 
principper,  en  kærlighed  for  Gud  og  næsten,  en  varig 
tillid  til  den  guddommelige  vilje  og  formål.  Og  således 
gik  vi  videre  til  midalderens  modenhed. 
Som  kundskaben  voksede  og  erfaringerne  blev  talrigere 
samlede  vi  visdom,  den  skønneste  af  Guds  gaver  til  sin- 
det. Så  forsvandt  den  modenhed,  som  havde  arbejdet 
blandt  os,  også.  En  anden  slags  modenhed  kom,  nogle 
gange  overmodenhed;  og  til  sidst  blev  vi  til  det,  som 
I  ser,  vi  er  i  dag  —  jeres  forældre  og  jeres  bedsteforæl- 
dre, og  rigtigt  eller  forkert,  vi  ser  os  selv  i  jer.  Og  fordi 
vi  har  gennemgået  alle  disse  ting,  jeg  har  talt  om,  og  vore 
forældre  og  bedsteforældre  har  gennemgået  før  os,  og 
deres  forældre  før  dem,  kan  vi  ud  fra  vore  erfaringer,  som 
jeg  har  fortalt  jer  om,  konkludere,  at  I  vil  rejse  nøjagtig 
den  samme  vej. 

En  og  anden  ryster  på  hovedet.  Må  jeg  bede  vedkom- 
mende om  at  tænke  på  dette:  Menneskets  erfaringer 
gennem  årene  forudsiger,  hvad  hver  generation  vil  gøre 
med  dens  tid,  anstrengelser  og  dens  liv.  Nogle  gange 
hjemsøger  politiske,  økonomiske  eller  moralske  plager 
menneskeheden,  og  profetierne  synes  at  slå  fejl,  nøjagtig 
som  ulykker  og  fysiske  plager,  som  hjemsøger  menneske- 
heden en  gang  imellem  synes  at  ødelægge  forsikrings- 
matematikernes  dødeligheds  tabeller,  som  forudsiger 
længden  af  livet  med  en  nøjagtighed  som  en  matematisk 
formel.  Men  tiden  retter  i  hvert  tilfælde  alt  dette,  og  alt 
kommer  under  kontrol  igen.  Der  findes  ikke  noget  mere 
sikkert  i  universet  end  den  menneskelige  natur,  skønt 
der  synes  at  være  uendelige  variationer.  Ungdommen 
må  ikke  forvente  nogen  forandring  i  dette  princip. 
Hvis  jeg  kunne  læse  tankerne  hos  dem,  som  støtter  ung- 
domsbevægelserne af  i  dag,  ville  jeg  kunne  læse  en  pro- 
test mod  det,  jeg  siger,  og  en  erklæring  om,  at  disse  tider 
er  anderledes;  at  gamle  regler  er  kasserede;  at  gamle  love 
er  blevet  ændrede;  at  en  ny  verden  er  her  med  nye  håb, 
nye  ideer,  nye  standarder,  nye  mål,  ny  indstilling;  at 
verden  tilhører  ungdommen,  som  nu  vil  få  sin  længe 
udskudte  arv. 

For  os,  som  har  arbejdet,  kæmpet  et  liv  langt  for  at  få  en 
lille  del  af  jorden,  har  denne  tanke  om  at  eje  jorden  sin 
tiltrækning.  Da  vore  tidlige  ungdomsdrømme  ikke  var 
aftegnet  med  så  dristige  farver  som  jeres,  dukker  to 
spørgsmål  op  i  vore  aldrende  hjerner,  som  er  blevet  dis- 
ciplineret gennem  mange  skuffende  år:  Hvem  er  ungdom- 
men? Er  det  jer,  som  er  her  i  dag,  eller  dem,  som  var  her 
for  et  år  siden  eller  for  ti  år  siden,  eller  dem,  som  vil  være 
her  om  et  år  eller  om  ti  år?  Og  det  andet  spørgsmål  er: 
Hvornår  er  man  ung?  Er  man  det  fra  15-  til  18årsalderen 
eller  fra  19  til  20,  21  til  24  eller  25  til  30  år  eller  lige  fra 
15  år  til  30  år;  og  hvis  det  er  15  år,  hvorfor  så  ikke  14  og 
hvorfor  så  ikke  helt  ned  til  vuggealderen;  og  hvis  det  er 
30  hvorfor  så  ikke  31  og  op  til  os,  som  gik  i  skole  i  80  og 
90  i  det  forrige  århundrede?  Denne  sidste  tanke  forekom- 
mer os  meget  attraktiv,  så  vi  kunne  lide  at  tænke  lidt  over 


det.  Hvis  I  medregner  nogle,  som  er  mere  end  21  eller  22, 
vil  I  opdage,  at  de  ældre  naturligvis  allerede  har  afmærket 
noget  af  jordskorpen,  og  at  de  ikke  frivilligt  vil  opgive 
den.  Yderligere  vil  I,  når  I  har  nået  den  alder,  have  afmær- 
ket jeres  del,  og  I  vil  heller  ikke  være  helt  villige  til  at 
opgive  den  til  et  eller  andet  barn,  som  er  tre-fire  år  yngre 
end  jer  selv,  blot  fordi  han  føler  den  kraftigste  tilskyn- 
delse til  berigelse.  I  vil  tænke,  at  han  kan  få  sig  noget 
arbejde  og  tjene  til  sig  selv,  nøjagtig  som  I  selv  gjorde, 
og  ikke  tage  det,  som  I  har  arbejdet  for. 
Men  selv  om  ungdommen  (hvem  og  hvad  den  end  er) 
virkelig  opnåede  at  få  noget  af  overskuddet  af  ejendele, 
som  tilhørte  nogle  andre,  hvad  så  med  arbejde  og  stillin- 
ger, som  kræver  erfaring  og  en  lang  uddannelse?  F.  eks. 
en  skuespilforfatter;  publikum  anerkender  sikkert  ikke 
alle  og  enhver,  som  ønsker  at  skrive  en  Shakespeare. 
Publikum  er  ejendommelig  i  den  retning,  og  har  sine  egne 
ubehagelige  ideer.  Det  samme  gælder  for  kunst,  musik 
og  retsvæsen,  og  således  gennem  listen  af  stillinger  og 
af  ledelsen  af  en  hvilken  som  helst  stor  forretning.  Og 
de  samme  principper  gør  sig  gældende  i  skolerne,  i  Kir- 
ken og  i  alle  livets  aktiviteter.  Folk  ønsker  ansvarsfulde 
stillinger  besat  af  personer,  som  har  erfaring,  og  som  de 
kan  stole  på  og  have  tillid  til;  men  erfaring,  og  tillid  er 
planter,  som  vokser  meget  langsomt. 
En  eller  anden  siger  måske:  Jamen,  vi  kan  lære.  Det  er 
rigtigt,  at  ungdommen  kan  lære.  Og  dette  svar  løser  pro- 
blemet. Men  at  lære  tager  tid  og  tid  avler  år  og  år  dræber 
ungdommen.  Så  hvis  det  er  ungdommen,  som  jorden  til- 
hører, så  taber  ungdommen  ved  at  berøve  sig  selv  ved  at 
vinde  år. 

Men  en  anden  siger  måske,  at  vi  taler  hovedsageligt  om 
materielle  ting.  Det  er  rigtigt,  der  er  ting,  vi  må  spise, 
drikke  og  have  på;  dette  er  også  temmelig  vigtigt.  Men 
vi  tænker  på  højere  ting,  som  giver  —  jeg  spekulerer  på, 
om  jeg  tør  sige  det,  det  er  et  meget  fint  ord  —  et  mere 
„rigt"  liv.  Nogle  unge  siger,  at  vi  planlægger  nye  økono- 
miske love,  nye  politiske  grundsætninger,  nye  regler  for 
nationaløkonomien,  nye  principper  for  internationale 
forhold.  Vi  vil  lade  jer  gamle  mænd  udføre  alle  disse 
gammeldags,  nødvendige  ting. 

Jeg  er  sikker  på,  at  studie  og  eftertanke  vil  vise,  at  vore 
økonomiske,  politiske,  nationaløkonomiske  principper  og 
internationale  forhold  i  det  mindste  er  en  del  af  det 
bedste,  som  var  før.  Ikke  alt  det  dårlige  er  skåret  væk; 
men  i  løbet  af  århundrederne  dør  det  værste  altid;  det 
bedste  lever. 

Men  tiderne  bringer  også  ungdommen  andre  problemer, 
som  vi  ikke  havde.  Vor  frihed,  vor  garanti  for  frihed  blev 
ikke  truet,  da  vi  var  på  vej.  Verden  truer  dem  nu,  i  hvert 
eneste  land.  Lovløshed,  forvirring,  begærlighed,  griskhed 
svøber  sig  om  os.  Fri  styrelse,  den  demokratiske  styre- 
form bliver  udfordret.  Hvis  den  skal  reddes,  må  ungdom- 
men af  i  går,  ungdommen  som  er  her,  den  kommende 
ungdom,  redde  den. 
Vi  må  ikke  opstille  falskhed  i  nogen  som  helst  af  dens 

mange  former  og  tilbede  den;  falsk  liv,  falsk  livsførelse; 
falske  standarder;  falske  idealer;  falske  principper;  falske 
kammerater;  falske  profeter;  falske  Frelsere;  falske 
guder.  Dette  må  vi  ikke  gøre. 

Jeg  må  ikke  tage  overskuddet  og  fornøjelserne  fra  andres 
ejendom  eller  til  andres  sorg.  Hvad  verden  mest  af  alt 
behøver  idag  er  en  viden  om  meum  et  tuum  —  mit  og  dit. 
I  kan  med  god  grund  nyde  jeres  egne  rettigheder  og 
jeres  egen  ejendom,  hvis  I  vil  respektere  andres  rettig- 
heder og  ejendom.  Der  kan  ikke  være  fred  og  sikkerhed 
i  verden,  og  ingen  frihed,  uden  dette.  Hvis  dette  forgår, 
vil  civilisationen  også  forgå.  Jeg  beder  jer  om  at  overveje 
dette;  dets  sandhed  vil  komme  til  jer.  Lad  så  jeres  hand- 
linger være  styret  af  dette. 

I  et  helt  århundrede  har  det  været  vor  Kirkes  officielle 
tro,  at  „ingen  regering  kan  eksistere  i  fred,  medmindre 
sådanne  love  affattes  og  holdes  ukrænkede,  som  sikrer 
hvert  menneske  udøvelse  af  fuld  samvittighedsfrihed, 
ejendomsret  samt  beskyttelse  af  liv."  (L&P  134:2). 
Bevægelserne  i  verden  af  i  dag  er  imod  dette  og  er  ikke 
inspirerede  fra  det  høje. 


Og  i  denne  forbindelse  må  jeg  bede  jer  om  at  tænke  på 
dette:  Det  er  en  ting  for  et  menneske  ikke  at  efterleve  en 
standard  og  en  helt  anden  ting  for  ham  at  ændre  sit  livs 
standard,  skønt  han  gør  den  samme  ting  forkert  hver 
gang.  Samfundet  har  overlevet  brandstiftelse,  plyndring, 
røveri  og  mord,  hvor  omfattende  de  end  var,  da  de  var 
under  forbandelse  af  samfundsordenen  og  befolkningens 
samvittighed;  vi  kan  ikke  fortsætte  som  en  samfunds- 
orden, hvis  disse  forbrydelser  bliver  den  standard,  som 
leder  befolkningen,  ligegyldigt  hvad  det  uforbeholdne 
motiv  eller  foregivne  behov  for  den  standard  end  er,  og 
ligegyldigt  hvad  årsagen  for  forbrydelsen  er.  For  i  det  ene 
tilfælde  er  standarden  retfærdighed,  med  nogle  som 
falder  fra;  den  anden  standard  er  uretfærdighed,  hvortil 
alle  mennesker  giver  deres  hyldest.  Det  er  i  denne  sidste 
retning  at  verden  nu  går.  Vi  må  regne  med,  at  I  redder 
den,  at  menneskets  frihed  og  samvittighedsfrihed  bliver 
reddet,  at  Herrens  arbejde  vil  fortsætte  på  jorden,  således 
at  menneskesjælene  kan  blive  frelst. 


Et  andet  bemærkelsesværdigt  punkt  fra  præsident  Clarks 
tale  til  den  moderne  ungdom  følger  her: 
„Der  er  aldrig  blevet  udklækket  en  ide,  som  er  mere 
nedbrydende  for  livets  ædlere  følelser  og  følsomhed  end 
den  ide,  at  sex-følelsen  er  lig  sult-  og  tørstfølelsen  og 
at  den  ifølge  dette  skal  tilfredsstilles.  Denne  lærdom 
kommer  fra  det  onde;  det  fører  til  ødelæggelse.  Sex 
bliver  næppe  undertrykt,  når  den  bliver  begrænset  af  den 
beherskelse  og  kontrol,  som  en  moden  og  disciplineret 
vilje  kan  opbygge,  og  når  den  vilje  får  hjælp  ved  at  sam- 
menholde sex  med  den  hellighed,  som  hører  til  den,  idet 
den  er  nedlagt  i  mennesket,  så  det  kan  hjælpe  til  med 
at  udføre  den  guddommelige  plan  med  at  give  legemer 
til  ventende  ånder.  Men  når  sex  bliver  beordret  til  at 
springe  frem  i  kroppen  hos  umodne,  udisciplinerede, 
uvidende,  ukloge  unge  mennesker,  bliver  den  en  kogende 
heksekedel,  som  sluger  alle  de  finere  følelser  og  efter- 
lader dens  offer  som  psykiske  og  moralske  vrag. 
I  unge,  som  nu  står  ansigt  til  ansigt  med  det  guddom- 
melige forældreskab,  jeg  beder  jer,  træk  ikke  jer  selv  og 
jeres  børn  ned  i  rendestenen  blandt  dyrene;  rejs  jer  mod 
himlen,  mod  englene." 

1  Machiavelli,   Niccolo  —  italiensk   politisk  tænker.  (1469-1527). 

2  Se   Matt.  5:45 

3  Tale   ved   årsafslutningen    på    Brigham   Young    Universitetet,    den   9.   juni 
1937. 

Fanniliehjennmeaftenen 


Mine  brødre  og  søstre,  jeg  er  blevet 
bedt  om  at  tale  lidt  om  familiehjem- 
meaftenen,  der  er  et  emne,  som  før 
er  blevet  behandlet  her  i  dette  taber- 
nakel. Det  ser  virkelig  mærkeligt  ud, 
at  vi  er  så  glemsomme,  at  vi  er  så 
skødesløse  og  ligeglade,  og  at  det 
er  så  nødvendigt  at  huske  os  på  det, 
der  er  til  vores  bedste.  Dette  skyldes 
måske  ikke,  at  vi  ikke  tror,  at  vi  ikke 
går  ind  for  det,  vi  bliver  bedt  om,  be- 
lært om  og  indtrængende  rådet  til, 
men  på  grund  af  de  forhold,  som  om- 
giver os. 

Selv  under  de  bedste  omstændig- 
heder er  livet  hårdt  for  gennemsnit- 
smennesket; der  er  en  kamp  for  til- 
værelsen; opgaverne  og  forpligtel- 
serne er  talrige;  vi  har  meget  at  be- 
stille, og  på  grund  af  disse  forhold, 
er  vi  en  gang  i  mellem  ude  af  stand 
til  at  gøre  det,  vi  måske  gerne  ville 
gøre,  fordi  vi  er  trætte,  eller  fordi  der 
er  ting,  der  mere  eller  mindre  griber 
ind. 

Jeg  ved  ikke,  hvor  mange  det  er  af 
jer  Sidste  Dages  Hellige,  der  husker, 
dengang  vi  fik  dette  emne  forelagt 
for  et  antal  år  siden.  Jeg  husker  det 
levende.  Vi  blev  lovet,  at  dersom  vi 
ville  holde  familiehjemmeaften  trofast 
og  flittigt,  ville  vi  aldrig  miste  et  eneste 
medlem  af  vor  familie;  der  ville  i 
denne  Zions  stav  være  en  fred  og 
kærlighed,  en  renhed  og  glæde,  der 
ville  gøre  vort  hjemmeliv  ideelt.  Fæd- 
rene og   mødrene  ville   have  så  god 


en  indflydelse  på  deres  børn,  at  de 
ville  have  den  ubeskrivelige  glæde 
at  se  dem  vokse  op  rene  og  forblive 
rene,  og  deres  liv  ville  blive  beskyttet 
mod  den  ondes  fælder  og  faldgruber. 
Til  trods  for  disse  løfter,  og  til  trods 
for  den  kendsgerning,  at  vi  indtræn- 
gende har  rådet  til  afholdelse  af  fa- 
miliehjemmeaftenen  i  denne  stavs 
warder,  er  der  ingen  tvivl  om,  at  der 
kun  er  få,  der  holder  den.  Men  jeg 
ved,  mine  brødre  og  søstre,  at  de,  der 
trofast  har  adlydt  dette,  kan  bære 
vidnesbyrd  om,  at  deres  familier  har 
modtaget  store  velsignelser.  Men 
hvor  mærkeligt  det  end  lyder  —  selv 
dem,  der  står  for  wardets  anliggen- 
der, glemmer  af  og  til.  Og  så  har  vi 
arrangeret  offentlige  møder  af  en  el- 
ler anden  slags  på  familiehjemme- 
aftenen,  hvor  det  er  blevet  tilrådet, 
at  enhver  Sidste  Dages  Hellig  familie 
skulle  blive  hjemme,  og  at  offentlige 
møder  og  andre  anliggender  skulle 
afsættes  på  andre  tidspunkter. 
Ligegyldigt  hvad  vi  end  tænker  og 
mener,  kan  vi  ikke  komme  uden  om, 
at  der  er  et  ansvar  ved  at  være  fader 
og  moder,  som  vi  ikke  kan  flygte  fra. 
(Se  L&P  68:25:28).  Dette  ansvar  kan 
ikke  placeres  på  andres  skuldre.  Og 
hvis  vi  er  oprigtige  og  ærlige,  hvis 
vi  tror  på  Jesu  Kristi  Evangelium,  må 
vi  vide,  at  der  ikke  findes  noget  an-^ 
svar,  der  er  så  stort  som  den  forplig- 
telse, vi  har  påtaget  os  i  vore  familier. 
Faderen    må   være   ærlig,    trofast   og 


loyal,  hengiven  og  oprigtig  og  fuld  af 
trofasthed  over  for  sin  familie  —  sin 
hustru  og  sine  børn  —  sand  over  for 
dem,  der  er  hans  kære,  og  som  står 
hans  hjerte  nær.  Hele  hans  liv  må 
oprigtigt  vies  til  dem.  Han  må  ikke 
være  uvenlig;  han  må  ikke  være  utål- 
modig og  overlegen;  men  han  skal 
vise  tålmodighed,  mildhed  og  kærlig- 
hed. Han  skal  behandle  sin  hustru 
som  sin  kammerat,  ven  og  medhjælp; 
han  skal  behandle  sine  børn  som  det 
kostbareste  i  sit  liv.  Og  moderen  bør 
også  huske  på  de  forpligtelser,  hun 
har  over  for  sin  mand  og  sine  børn; 
og  børnene  bør  huske  på  de  forplig- 
telser, de  har  over  for  deres  for- 
ældre. 

Og  så,  mine  brødre  og  søstre,  hvis 
vi  fuldt  ud  vil  gøre  vort  familieliv  til 
det,  Evangeliet  belærer  os  om,  er  jeg 
sikker  på,  at  vi  kan  finde  én  aften  om 
ugen,  hvor  familien  kan  samles  om 
arnen  og  gør  dette  til  den  hyggeligste 
og  den  mest  nyttige  stund  i  hele 
ugen.  Hvis  fædrene  i  faderskabets 
ånd  og  mødrene  i  moderskabets  ånd, 
samt  børnene  i  lydighedens  ånd,  blot 
ville  acceptere  dette  råd  og  holde 
denne  aften,  vil  der  tilflyde  det  hjem 
en  indflydelse  og  glæde,  som  ellers 
ikke  ville  være  der. 
Selvfølgelig  findes  der  familier,  der  er 
store,  og  hvis  medlemmer  rækker  lige 
fra  spædbørn  til  voksne,  hver  med  sit 
ansvarsområde.  Derfor  er  det  svært 
at  finde   et  tidspunkt,   hvor  alle   kan 

medlem    af 


samles.  Men  jeg  kender  et  gammelt 
ordsprog,  der  siger:  „Hvor  der  findes 
en  vilje,  findes  der  også  en  vej."  Jeg 
tror,  det  er  rigtigt.  Er  der  virkelig  gen- 
nem en  hel  uge  ikke  én  eneste  time, 
hvor  vi  kunne  udvikle  kærligheden 
til  vor  familie,  undervise  den,  forstå 
den  og  komme  på  bølgelængde  med 
den?  Den  fader,  der  ikke  er  ét  med 
sine  børn,  får  ikke  den  glæde  af  sin 
familie,  som  han  ellers  kunne,  og  han 
har  heller  ikke  den  indflydelse,  han 
ellers  kunne  få.  Det  er  muligt  for  for- 
ældrene at  være  i  nær  kontakt  med 
deres  børn.  Det  er  muligt  for  dem  at 
være  børnenes  fortrolige,  for  på 
denne  måde  at  få  børnene  til  at 
komme  til  sig  med  deres  glæder,  de- 
res sorger  og  deres  bekymringer. 
Nu  føler  I  måske  ikke,  mine  brødre  og 
søstre,  at  disse  anliggender  er  særlig 
vigtige.  Men  vi  tror,  at  de  er  af 
yderste  vigtighed.  Vi  tror,  at  vi  skal 
være  årvågne,  som  vi  aldrig  har  været 
det  før,  udrydde  det  onde  og  det,  der 
tenderer  dertil,  og  at  vi  skal  arbejde 
på  enhver  tænkelig  måde,  som  vi 
aldrig  har  arbejdet  før.  Den  Onde  ar- 
bejder på  forskellige  måder.  Alt  efter- 
som hans  tid  bliver  kortere  og  kortere, 
øges  hans  anstrengelser  mere  og  me- 
re; og  således  bliver  vi  lokket  på  veje, 
vi  ikke  kender  eller  ikke  mistænker, 
hvis  vi  ikke  er  aktive  og  årvågne.  Der- 
for føler  vi,  at  det  er  nødvendigt,  at 
vi  skal  bede,  at  vi  skal  arbejde  og 
tage  imod  de  råd,  der  bliver  givet  os. 


Mine  brødre  og  søstre!  I  hvert  eneste 
hjem  i  denne  stav  i  Zion  vil  vi  gerne 
have,  at  familiehjemmeaftenen  bliver 
holdt  mandag  aften  . .  .  Det  er  helt  i 
orden,  at  gifte  sønner  og  døtre  holder 
denne  aften  sammen  med  deres 
forældre.  Skulle  vi  ikke  udvikle  denne 
skik  blandt  os,  indtil  det  bliver  til  en 
vane?  Nogle  har  ikke  følt  et  specielt 
behov  for  det.  Nogle  har  følt,  at  deres 
børn  er  vokset  op,  og  at  kun  forældre- 
ne er  forblevet  tilbage.  Men  hvad 
enten  familien  er  stor  eller  lille,  består 
af  gamle  eller  unge,  eller  begge  dele, 
er  det  muligt  at  have  et  program  med 
sange,  lektier,  lege,  oplæsning,  ople- 
velser, instruktioner,  bønner,  etc, 
som  skal  underholde  og  gavne  alle. 
Selv  om  der  af  en  eller  anden  grund 
ikke  er  børn  i  familien,  er  familieafte- 
tenen  dog  gavnlig.  Findes  der  nogen 
ægtemand,  der  er  så  ligegyldig  og 
glemsom,  at  han  er  holdt  op  med  at 
gøre  kur  til  sin  hustru?  Der  var  et 
tidspunkt,  hvor  en  aften  sammen  med 
hende  regnedes  for  den  skønneste 
aften  i  hele  ugen.  Sådan  en  ægte- 
mand, der  er  holdt  op  med  at  gøre 
kur  til  sin  hustru,  er  en  person,  man 
kun  kan  ynke.  Han  har  ladet  det  skøn- 
ne forsvinde  ud  af  sit  hjem.  I  virkelig- 
heden er  hans  hjem  ophørt  med  at 
være  et  hjem.  Det  er  kun  et  sted,  hvor 
han  bor.  Hvor  der  ikke  er  kærlighed, 
er  der  intet  hjem. 

Derfor   er  der,    så   vidt  jeg   kan    se, 
ingen  grund  til,  at  vi   ikke  skulle  til- 


bringe denne  aften  med  vor  familie 
til  glæde,  fornøjelse  og  gavn  for  alle. 
Hvis  vi  vil  gøre  det,  vil  der  tilflyde 
vore  hjem  en  kærlighed  og  enighed, 
samt  en  fredens  ånd,  som  det  ellers 
ikke  kan  eller  vil  ske  i  så  rigeligt  et 
mål.  Q 

Organiseringen  af 


Hjælpe  forening  en 


Kirkens  historie  skriver  under  datoen 
den  6.  januar,  1842,  om  Profeten 
Joseph  Smiths  glæde  over  denne 
periode  i  Kirkens  historie:  „Det  nye 
år  er  indvarslet  og  fortsat  indtil  nu 
under  de  mest  gunstige  forhold,  og 
de  hellige  synes  at  være  under  på- 
virkning af  et  venligt  og  mildt  forsyn 
i  deres  foretagender  og  (velsignet 
med)  midler  til  at  rejse  templet  til  ære 
for  den  Allerhøjeste  Gud,  og  de  ser 
med  spænding  frem  til  færdiggørelsen 
af  dette  som  en  begivenhed  af  den 
største  betydning  for  Kirken  og  for 
verden  .  .  .  Dette  er  i  sandhed  en  dag, 
som  vil  blive  husket  længe  af  de  hel- 
lige i  de  sidste  dage  ...  en  dag,  hvor 
alle  ting  arbejder  sammen  på  at  ful- 
dende Evangeliets  fylde,  en  fylde  af 
uddelingernes  uddeling,  ja,  tidernes 
fylde."  (DHC  4:492). 
Det  var  i  sandhed  en  begivenhedsrig 
periode  i  Kirkens  historie  —  en  glæ- 
dens tid  for  de  hellige.  Der  skete 
begivenheder,  som  gjorde,  at  disse 
dage  ville  blive  husket  længe. 
Blandt  de  begivenheder,  som  var  af 
stor  betydning  for  søstrene  i  Kirken, 
var  dannelsen  af  den  kvindelige 
Hjælpeforening  den  17.  marts,  1842. 
Det  synes  at  have  været  den  mest 
gunstige  tid  for  Herren  at  give  sine 
døtre,  gennem  sin  profet,  en  organisa- 
tion, gennem  hvilken  de  kunne  blive 
mere  fuldkomne  og  tjene  Kirken  og 
dens  medlemmer  mere  effektivt. 
Søstrene  havde  vist,  at  de  var  parate 
til  denne  velsignelse.  De  havde  stude- 
ret skrifterne.  De  havde  lyttet  til  deres 
profet  og  været  lydige  over  for  hans 
belæringer.  De  havde  hjulpet  til  med 
kirkebyggeriet,  de  havde  gjort,  hvad 
de  kunne,  for  at  udføre  kvindernes 
del  ved  bygningen  af  Nauvoo  templet. 
De  var  så  ivrige  efter  at  udføre  deres 
del  bedre,  at  de  bad  Profeten  om  god- 

kendelse  til  at  danne  en  organisation, 
hvortil  søster  Eliza  R.  Snow  havde 
opstillet  en  forfatning  og  vedtægter. 
Søster  Sarah  M.  Kimball,  der  beret- 
tede om  omstændighederne,  der  førte 
til  dannelsen  af  Hjælpeforeningen, 
fortæller  at  søstrene  ønskede  at  dan- 
ne en  „kvindeforening",  således  at  de 
kunne  forene  deres  midler  og  bestræ- 
belser for  at  hjælpe  dem,  som  arbej- 
dede på  Nauvoo  templet.  Profeten 
svarede: 

„.  .  .  det  er  ikke  det,  I  ønsker.  Fortæl 
søstrene,  at  deres  tilbud  er  blevet 
accepteret  af  Herren,  og  at  Han  har 
noget  bedre  til  dem  end  en  skreven 
forfatning.  Inviter  dem  alle  til  et  møde 
med  et  par  brødre  og  mig  selv  i  Maso- 
nic  Hall  oven  over  min  forretning  på 
torsdag  eftermiddag,  og  jeg  vil  orga- 
nisere søstrene  under  Præstedømmet 
i  Præstedømmets  orden.  (Centenary 
of  Relief  Society,  p.  14).  Vi  kan  være 
sikre  på,  at  det  var  med  ivrighed  og 
glæde,  at  søstrene  —  atten  ialt  — 
mødte  op  på  det  aftalte  tidspunkt  og 
sted  torsdag  den  17.  marts,  1842.  Med 
taknemmelige  hjerter  hørte  de  deres 
elskede  profet  sige  disse  ord,  som 
skulle  huskes  længe  af  søstrene  i  Kir- 
ken: „Jeg  erklærer  nu  denne  forening 
for  stiftet  med  en  præsidentinde  og 
rådgivere  i  overensstemmelse  med 
parlamentarisk  skik  og  brug."  (Relief 
Society  Magazine,  marts  1942,  p.  151). 
Ældste  John  Taylor,  som  sammen 
med  ældste  Willard  Richards  ledsag- 
dede  profeten  ved  denne  betydnings- 
fulde lejlighed,  talte  til  søstrene  og 
sagde,  at  han  „glædede  sig  over  at 
se  denne  organisation  dannet  i  over- 
ensstemmelse med  himmelens  love." 
(Relief  Society  Magazine,  marts  1942, 
p.  151). 

Er  himmelens  love  ikke  guddommelige 
love?  Så  har  vi  da  ret  til  at  sige,  at 


Hjælpeforeningen  blev  organiseret  i 
overensstemmelse  med  de  guddom- 
melige love. 

På  hundredårsdagen  for  Hjælpefore- 
ningen mindede  Det  Første  Præsi- 
dentskab os  om  følgende: 
„Vi  beder  om,  at  vore  søstre  i  Hjælpe- 
foreningen aldrig  må  glemme,  at  de 
er  den  en  mest  enestående  organisa- 
tion i  den  ganske  verden,  for  de  blev 
organiseret  under  inspiration  fra  Her- 
ren gennem  den  store  profet,  som  var 
blevet  guddommeligt  kaldet  ved  et 
personligt  besøg  af  Faderen  og  Søn- 
nen til  at  åbne  denne  den  sidste  ud- 
deling, tidernes  fyldes  forvaltning. 
Ingen  anden  organisation  for  kvinder 
i  hele  verden  har  haft  en  sådan  start. 
(Gentenary  of  Relief  Society,  p.  7). 
Søster  Sarah  M.  Kimball  tilskriver  i 
Hjælpeforeningens  optegnelser  Profe- 
ten for  at  have  sagt,  at  Kirken  ikke 
var  fuldt  organiseret  før  kvinderne 
blev  organiseret  på  denne  måde. 
Hjælpeforeningen  er  nu  på  vej  til  det 
andet  århundrede  i  gering  og  tjeneste. 
I  løbet  af  de  121  år,  den  har  eksisteret, 
er  der  sket  kolossale  forandringer  i 
verden  og  blandt  dens  indbyggere. 
Dog  er  der  sikkert  kun  få  forandrin- 
ger, som  har  været  større  end  foran- 
dringen af  kvinden  og  hendes  villig- 
hed til  at  tale  og  handle  gennem 
organiserede  grupper.  Da  Hjælpefore- 
ningen blev  stiftet,  var  der  kun  nogle 
få  modige  kvinder,  som  vovede  at 
tale  offentligt  og  endnu  færre  turde 
danne  en  organisation. 
Det  er  et  under,  at  på  trods  af  alle 
disse  forandringer  og  udvikling,  er 
Hjælpeforeningens  grundlæggende 
organisations-struktur,  dens  styrende 
forordninger  og  oprindelige  formål, 
som  fremsat  af  Profeten  Joseph 
Smith,  stadig  det  samme,  og  forenin- 
gen fortsætter,  i  det  samme  mønster 


af  præsidentinde   BELLE  S.  SPAFFORD. 


som  for  121  år  siden,  at  fungere  effek- 
tivt år  efter  år.  Dette  alene  bevidner, 
at  Hælpeforeningen  blev  dannet  i 
overensstemmelse  med  himmelens 
love  og  ikke  med  menneskets  love. 
Hjælpeforeningen  var  uafbrudt  under 
Profetens  kærlige  opsyn,  idet  den 
modtog  hans  råd  og  instruktioner, 
ligesom  den  har  været  under  kærlig 
opsyn  af  de  Guds  profeter,  som  har 
efterfulgt  ham.  I  sine  instruktioner  til 
søstrene  gjorde  Profeten  det  klart,  at 
de  var  organiserede  under  Præste- 
dømmet og  i  Præstedømmets  orden. 
Han  fortalte  dem:  „I  vil  modtage  in- 
struktioner gennem  Præstedømmets 
orden,  som  Gud  har  oprettet  gennem 
mediet  af  dem,  som  er  udpeget  til  at 
lede,  føre  og  dirigere  Kirkens  sager  i 
denne  uddeling."  Han  underviste 
søstrene:  „Hvis  der  ønskes  nogle 
funktionærer  til  at  udføre  opgaver  i 
organisationen,  lad  dem  da  blive  ud- 
valgt og  indsat."  (Bemærk  at  han  ikke 
sagde:  valgt  blandt  organisationens 
medlemmer).  Han  gjorde  medlemska- 
bet af  Hjælpeforeningen  til  et  privile- 
gium; og  dog  åbnede  han  dens  døre 
for  alle  kvinder  uden  undtagelse,  som 
skulle  modtages  med  afstemning  i 
henhold  til  hans  direktiver. 
Angående  forfatningen  og  vedtæg- 
terne, som  søstrene  havde  forelagt 
ham  i  begyndelsen,  sagde  Profeten: 
„Lad  dette  præsidentskab  tjene  som 
en  forfatning  —  lad  alle  dets  afgørel- 
ser regnes  som  vedtægter,  og  ret  jer 
derefter  .  .  .  Referaterne  fra  jeres 
møder  vil  være  jeres  forfatning  og 
vedtægter."  (Centenary  of  Relief 
Society,  p.  15).  Således  blev  Hjælpe- 
foreningen styret  i  begyndelsen;  såle- 
des bliver  den  styret  i  dag. 
Profeten  åbnede  vejen  for  kvinderne 
i  denne  uddeling.  Hans  uforglemme- 
lige ord  er  skattede  ord:   „Jeg  drejer 


nu  nøglen  om  for  jer  . .  .  og  kundskab 
og  intelligens  vil  tilflyde  jer  fra  denne 
dag  .  .  .  Dette  er  begyndelsen  til  bedre 
dage  for  de  fattige  og  trængende, 
som  skal  komme  til  at  glæde  og  fryde 
sig  og  udøse  velsignelser  over  jer." 
(Joseph  Smiths  Lærdomme,  s.  275). 
Ligesom  Hjælpeforeningen  blev  gud- 
dommeligt grundlagt  og  styret  gen- 
nem guddommelig  inspiration  i  over- 
ensstemmelse med  himmelens  love, 
således  har  det  også  en  guddommelig 
mission.  Jeg  vil  mene,  at  dens  mission 
i  store  træk  er: 

1.  at  frelse  sjæle. 

2.  at  styrke  vidnesbyrdene  om  det 
gengivne  Evangeliums  guddom- 
melighed. 

3.  at  hjælpe  de  nødlidende. 

4.  at  udvikle  søstrenes  talenter  og 
færdigheder. 

5.  at  styrke  hjemmet  og  familielivet. 

6.  at  være  tjenerinder  for  Præste- 
dømmet ved  at  hjælpe  til  med  at 
opbygge  vor  himmelske  Faders 
rige  her  på  jorden. 

Med  kundskaben  om  Guds  hellige  lov, 
handlefrihed,  med  kundskaben  om 
den  enkeltes  hellighed  og  Guds  plan 
med  livet  og  frelsen  for  sine  børn, 
som  det  er  åbenbaret  i  disse  sidste 
dagen  gennem  Hans  profet,  har  Hjæl- 
peforeningen i  sandhed  et  stort 
ansvar  for  at  dele  denne  kundskab 
med  kvinder  verden  over,  og  at  ud- 
sprede dens  indflydelse  i  arbejdet 
med  at  fremme  friheden  og  livets  vej, 
som  Mesteren  belærte  om.  Der  findes 
ingen  andre  kvindeorganisationer  i 
hele  verden,  hvorpå  dette  ansvar 
hviler  så  tungt.  Der  findes  ingen  an- 
den gruppe,  hvor  organiserede  kvin- 
der i  verden  kan  finde  et  stærkere, 
klogere  og  mere  retfærdigt  lederskab. 
Det  er  rigtigt,  at  vi  skal  arbejde  gen- 
nem de  rette  kanaler  og  som  bemyn- 


diget af  vore  Præstedømme-autorite- 
ter, men  arbejde  skal  vi  og  give  kvin- 
derne i  verden  den  sandhed,  vi  har 
fået  gennem  guddommelig  åbenba- 
ring. 

Ved  at  acceptere  dens  guddommelige 
mission  og  uberørt  af  tid  og  ændrin- 
ger, må  Hjælpeforeningen  stå  som  et 
bolværk  mod  onde  bestræbelser  på 
at  opsluge  kvinderne.  Den  skal  stå 
som  et  fyrtårn  og  en  ledestjerne  for 
kvinder  i  mange  nationer. 
Relief  Society  Magazine, 
november  1963  q 

på',  hvad  Kristians  omdwnme  en  dag 
ille  være. 


For   sent   i   skole,   for   sent 
sang  plaskeren  i  smørken: 
En  pludselig  indskydelsC  og  hifn  greb 
n  store  stråhat^øg  løb  over  c  arden, 
ide\hun  srjredfe  de  dovne,  rødp  høns 


tværk.    For   sent   hve 


evig 


AF  NORA  ANN  RICHARDSO 

Ellen  tørrede  de  fugtige  vinduésruder 
af  og  betragtede  Kristian,  spm  han 
slentrede  hen  over  gårdspladsen 
tingende  med  sin  madkasse.  Nu 
håbeRjeg  sandelig,  at  han  kommer  til 
tiden  ida§K.  tænkte  hun  bekypiret.  Det 
var  helt  sikkert,  at  man  mjed  raske 
skridt  kunne  være 
af  tyve  minutter,  og 
tænkte  på,  at  hun  her  til  mdrgen  hav- 
de  sendt  ham  afsted  en  hel;  time  før. 
Hun  rynkede  brynene,  da  hun  gik  til- 
bage til  sit  arbejde  med  j  at  kærne 
smør  i  den  gamle  lerkærnje.  Selvføl- 
gelig, Kristian  var  kun  knap  syv  år, 
men  alligevel  —  det  var  ikke  for  tid- 
ligt at  begynde  at  tænke  då  at  danne 


d  skolen  i  løbet 
jnati så 


hans  karakter.  Han  var  en  flink  lille 
fyr,  men  der  Var  ligesom  noget  lige- 
gyldigt eller  sentimentalt  over  ham. / 
Hvis  man  satte  ham  til  et  eller  andel 
varede  det  ikke\  længe,  før  \\&prv&x 
igang  med  noget\  fuldstændig' andet, 
helt  uden  tanke  fo^sin  første  opgave. 
Unge  Ellen  Pedersen/tog  sit  eget 
-^isvaT^TTTBgetnatvuTTj^t.  Mere  nu  end 
nogensinde  før,  siden  det  telegram 
for  fire  år  siden,  og  den  ubarmhjertige 
vished,  at  hun  nu  skullfe  klare  det  hele 
selv.  En  fin,  hårdtarbejdende  lille 
kvinde.  Naboerne  nikkede  anerken- 
dende. Der  var  ikke  no^et  pjat  ved 
Ellen.  Det  var  et  omdørmrie  hun  var 
stolt  af.  Men  grundende  tænkte  hun 


enesleldag  i  denne  uge!  Hvorfor,  det 
var  jo  egentlig  en  skændsel.  Nu  skulle 
rge  for,  at  han  kom  i  skole  til 
tiden,  som  han  skulle. 
Hun  ville  tage  fat  i  hans  arm  oh  tage 
ham  med  hele  vejen  og  — .  hiun  fik 
kke  tænkt  færdig,  som  hun  skyndte 
sig  afsted  gennem  den  tidlige  enferårs- 
morgen.  Der  var  en  genvej  til  lande- 
vejen gennem  skoven,  og  hun  j  fulgte 
omhyggeligt  den  lille  sti,  der  vår  helt 
belagt  med  grantræernes  nåle,  en 
smule  overrumplet  over  denf  fine, 
gennemtrægende  duft  af  træ,  som  hun 
helt  havde  glemt  i  disse  måneders 
travlhed. 

Hun   då   ham  ved   siden   af  bækken. 

i 

Med  nfiadkassen  ved  sin  side  sad  han 
og  stirrede  ned  på  et  eller  andet  i 
vandet,  som  helt  havde  fanget  hans 
interesse.  Irritationen  blev  vakt  i  hen- 
de, da  hun  gik  hen  for  at  tage  fat  i 
ham. 

Hendjes  fodtrin  afslørede  hende,  og 
han  jvendte  sit  runde  ansiglj  med 
opstoppernæsen  mod  hende J  Hans 
rustrjøde  hårmanke  var  igen  faldet  ned 
for  øjnene.  Han  var  en  mærke  ig  lille 
gengivelse  af  sin  fader. 
v„Shhh!"  sagde  Kristian.  „Se!" 

var  noget,   der  bevægede  sig  i 

kråttpt  på  den  anden  side  af  bækken, 

vandrotte   svømmede 


nysgern 

øjesyn 

„Hej  med  digV  råbte  Kristian 

har  du  fanget  ioag? 

Dyret  vendte  om\>g  lod  sig 


U 


d   for 


at   tage   dem    nærmere   i 

Hvad 


ro  og 


mag  drive  tilbage  tiNsit  skjuleøted  på 

den  modsatte  bred. 

„Jeg  ser  ham  hver  enesté\dag,f'  sagde 

han,  som  om  det  var  endanlpå  den 

sag.    „Sommetider    smider/jeg    små 

sten  ud  i  vandet,  og  så.^vømmet  han 

derhen.  Det  er 

Hans   moders 

anerkend« 

dig,  han^kan  ikke  lide  voksne. 


„Nå,  det  kan  han  ikke.  Nu  tror  jeg 
hellere,  du  må  tage  din  madkasse, 
Kristian  Pedersen,  og  så  se  at  komme 
i  skole!" 

„Åh  —  skolen.  Nåh  ja,  så  farvel  Mor!" 
„Jeg  må  hellere  følge  dig  på  vej,  unge 
mand."  Den  lektie,  hun  havde  plan- 
lagt, ville  ikke  rigtig  virke. 
„Åhr,  Mor..."  Han  traskede  afsted 
ved  siden  af  hende,  op  ad  den 
nåledækkede  sti.  Der  var  dejligt  i 
skoven.  Ellen  var  tvunget  til  at  indrøm- 
me det  og  lagde  næppe  mærke  til,  at 
hun  var  begyndt  at  gå  langsommere. 
Det  var  så  længe  siden,  hun  havde 
gået  der,  blot  for  at  nyde  skoven.  Der 
var  jo  altid  så  meget  at  gøre,  hønsene 
i  rugehuset,  de  tre  køer,  mælken  der 
skulle  skummes,  derefter  køles,  smør- 
ret der  skulle  kærnes. 
Pludselig  gik  det  op  for  hende,  at 
hendes  søn  ikke  længere  var  med 
hende. 

„Kristian!  Kristian  Pedersen!" 
Hun  vendte  sig  om  og  så  ham  en  snes 
meter  tilbage  i  hugsiddende  stilling 
med  hovedet  bøjet  helt  ned  mod  stien. 
Hun  gik  hen  til  ham.  „Hvad  i  alver- 
den .  .  ." 

Ellen  stirrede  ned  på  jorden.  Skinnen- 
de sorte  myrer  var  på  rejse  op  eller 
ned  ad  usynlige  landeveje.  De  mød- 
tes, stødte  ind  i  hinanden  og  skyndte 
sig  igen  videre. 

Kristian  drev  en  pind  ned  gennem 
myrevejen  og  betragtede  insekterne, 
der  løb  rundt  i  pludselig  panik.  „Det 
er  et  jordskælv,"  meddelte  han.  „Løb 
stærkt,  små  myrer,  der  er  et  jord- 
skælv. Ligesom  i  Kina,"  sagde  han 
pludselig  til  Ellen. 

Som  i  Kina?  Det  spekulerede  hun  lidt 
på,  og  imens  åbnede  han  sin  mad- 
kasse og  brækkede  et  stykke  mad 
af  til  myrerne,  hvorefter  han  fravæ- 
rende gnaskede  resten  i  sig. 
Myrerne;  sjove  små  skabninger,  der 
bar  rundt  på  bjerghøje  krummer, 
skyndte  sig  så  vanvittigt  afsted,  først 
derhen,  så  der  .  .  .  helt  upåvirket  af 
de  kæmpestore  menneskelige  væse- 
ner med  øjnene  på  stilke  . .  .  upåvirket 
af  den  gigantiske  skov  med  dens  tun- 
ge, søvndyssende  stilhed. 
Det  var  Kristian,  der  først  rejste  sig 
op.  „Jeg  har  noget  andet  at  vise  dig, 


Mor."  Han  gik  foran  hende  hen  til  en 
lille  rydning,  hvor  et  træ  var  faldet 
sidste  år  og  langsomt  var  begyndt  at 
forrådne. 

„Kom  herover,  Mor,  her  hen  til 
buskene." 

Hun  gav  et  gisp  af  forskrækkelse  ved 
synet  at  et  spindelvæv;  det  glitrede 
i  sollyset  og  afslørede  et  perfekt  møn- 
ster. 

„Se  nu  godt  efter,  Mor."  Han  smed 
et  samrullet  blad  ind  i  spindelvævet, 
så  det  hang  og  skælvede  for  vin- 
den i  den  sølvglinsende  fælde. 
Ellen  åbnede  munden,  men  lukkede 
den  igen.  En  brun  edderkop  dansede 
som  ned  over  en  line.  Den  for  forbi 
bladet  uden  at  værdige  det  nogen 
interesse,  så  vendte  den  om  og  ryste- 
de nettet,  til  det  lille  blad  til  sidst  faldt 
ned. 

„Han  kan  godt  lide  fluer."  Kristians 
hånd  for  gennem  luften  nær  ved  den 
væltede  træstamme.  Så  førte  han 
hånden  tæt  hen  til  spindelvævet  og 
frigjorde  insektet.  Igen  rystede  nettet, 
edderkoppen  for  frem,  og  denne  gang 
blev  den  der  og  tog  sig  af  sit  bytte. 
„Edderkopperne  æder  fluerne,  og 
frøerne  æder  edderkopperne,  og 
hugormene  æder  frøerne,  forklarede 
han  ligefremt,  som  om  han  forstod 
hendes  tanker.  „Det  er  naturhistorie, 
Mor." 

„Ja,"  sagde  hun;  hun  havde  sat  sig 
på  træstammen.  „Sådan  må  det  vel 
være."  Altsammen  var  en  del  af  den 
tavse,  ubemærkede  kamp,  der  gik  for 
sig  i  skoven  dag  og  nat  —  som  det 
havde  været  i  forgangne  århundreder, 
og  som  det  ville  være  fremover,  —  og 
skønt  hun  var  blevet  sig  denne  natu- 
rens undertiden  ubarmhjertige  gang 
bevidst,  følte  hun  alligevel  en  ubeskri- 
velig fred.  Den  anden,  den  ældre 
Kristian  kom  i  hendes  tanker,  og  hun 
huskede  en  sommerdag,  som  hun 
havde  tilbragt  sammen  med  ham  på 
en  skovbevokset  høj.  Hun  huskede 
den  måde,  hans  mørke  hår  var  faldet 
ham  ned  over  de  grå  øjne,  og  hans 
dybe,  tænksomme  stemme,  da  han 
med  fingeren  tegnede  en  firkant  på 
stien.  Hvis  vi  vidste  alt  om  denne  lille 
plet  jord,  havde  han  sagt,  ville  vi  ken- 
de næsten  hele  universet. 


En  klokkes  ringen  hørtes  langt  borte, 
og  hun  spekulerede  fraværende  på, 
hvad  det  kunne  være. 
Kristian  kom  med  et  lille  udråb.  „Tak 
skal  du  ha',  Mor,  det  er  skoleklok- 
ken!" 

„Skynd  dig,"  råbte  hun,  idet  hun  skub- 
bede madkassen  hen  til  ham.  „Åh, 
kære!  Du  kommer  for  sent  igen! 
Hun  betragtede  de  små  støvskyer,  da 
han  nåede  landevejen  og  løb  i  svinget 
alt,  hvad  han  kunne. 
Hun  gik  langsomt  tilbage  og  satte  sig 
på  træstammen.  Edderkoppen  var 
forsvundet,  fluen  var  forsvundet; 
spindelvævet  var,  som  det  havde 
været  før  —  sølvglinsende  med  dug- 
dråber. 

Hvis  vi  vidste  alt  om  denne  lille  plet 
jord.  Kære  Gud,  tænkte  hun  ved  sig 
selv,  lad  ham  vokse  op  og  blive  på 
samme  måde. 

Hun  smilede  for  sig  selv,  medens 
milde  solstråler  bragte  varme  til  den 
gryende  dag.  „Du  er  simpelthen  natur- 
historie," sagde  hun  til  den  usete 
edderkop.  Ligesom  hun  selv,  en  be- 
standdel af  et  hektisk  liv. 
Men  der  er  forskel,  tænkte  hun, 
medens  hun  begyndte  at  gå  tilbage 
til  hjemmet,  til  smørkærnen,  hønsene 
og  køerne.  Der  er  så  mange  små, 
ubemærkede  sejre,  der  sammenlagt 
kan  gøre  ens  liv  til  en  triumferende 
sang.  Og  måske  har  jeg  idag  vundet 
min  egen  lille  sejr.  Q 

Miraklet  i 
New  Zealand 


af  Lorin  G.  Wheelright,  dekan  for  kunst  og  kommunikation 
på  Brigham  Young  Universitetet.  Instructor  juni  1966 

Tusinder  af  hellige  i  New  Zealand  og  overalt  på  jorden 
har  været  bevæget  over  historien  om  hvorledes  et  blindt 
barn  fik  sit  syn  for  nogle  år  siden  på  grund  af  den  Præste- 
dømmets velsignelse,  ældste  Matthew  Cowley  gav  det. 
Da  jeg  for  nogle  få  år  siden  læste  om  denne  helbredelse, 
blev  jeg  slået  af  begivenhedens  enkelthed  og  den  ufor- 
melle måde,  hvorpå  ældste  Cowley  berettede  om  den. 
„Jeg  har  haft  nogle  store  oplevelser",  sagde  ældste 
Cowley1  til  Brigham  Youngs  studenterråd  i  1953.  „Der 
har  været  tider,  hvor  Herren  har  opgivet  mig.  Men  når 
Han  var  mig  nær,  har  jeg  haft  nogle  mirakuløse  —  d.  v.  s. 
jeg  skulle  vel  egentlig  ikke  sige  mirakuløse  —  det  er 
normale  oplevelser,  nemlig  inspiration  gennem  Helligån- 
den ved  hjælp  af  Præstedømmet.  Her  til  morgen  kan  jeg 
bære  vidnesbyrd  til  jer,  mine  medstuderende,  om  at  Gud 
kan  arbejde  gennem  sit  Præstedømme,  og  at  Han  virkelig 
arbejder  gennem  det.  Jeg  ved  det  helt  bestemt.  Jeg  har 
haft  for  mange  oplevelser.  Jeg  er  et  vidne  om  disse 
ting."2 

Ældste  Cowley  berettede  om  adskillige  oplevelser  ved- 
rørende helbredelser  og  tilkendegivelser  af  den  Hel- 
ligånd. Så  fortalte  han  om  følgende  begivenhed. 
„Jeg  har  fortalt  historien  om  det  lille  barn,  der  var  ni 
måneder  gammel,  og  som  var  født  blind.  En  søndag  kom 
faderen  med  ham  og  sagde:  „Broder  Cowley,  vores  barn 
er  endnu  ikke  blevet  velsignet.  Vi  vil  gerne  have,  at  du 
velsigner  ham." 

Jeg  sagde:  „Hvorfor  har  du  ventet  så  længe?" 
„Tja,  vi  har  bare  ikke  fået  det  gjort. 

Se,  det  er  de  indfødtes  måde;  sådan  er  det!  De  får  det 
bare  ikke  gjort!  Hvorfor  ikke  leve  og  nyde  livet?  Jeg 
sagde:  „Fint,  hvad  skal  barnet  hedde?"  Så  fortalte  han 
mig  navnet,  og  jeg  skulle  netop  til  at  begynde,  da  han 
sagde:  „Forresten,  giv  ham  lige  synet,  når  du  giver  ham 
sit  navn.  Han  er  født  blind."  Ja,  det  chokerede  mig,  men 
jeg  sagde  til  mig  selv:  „Hvorfor  ikke?  Kristus  befalede 
sine  apostle,  da  Han  forlod  dem,  at  de  ville  komme  til  at 
udføre  mirakler.  Og  jeg  havde  tro  på  den  faders  tro. 
Derefter  gav  jeg  barnet  dets  navn.  Til  sidst  velsignede 
jeg  det  med,  at  det  ville  blive  seende.  Den  dreng  er  nu 
tolv  år  gammel.  Sidste  gang,  jeg  besøgte  stedet,  var  jeg 
bange  for  at  spørge  efter  ham.  Jeg  var  sikker  på,  at  han 
var  blevet  blind  igen.  Således  fungerer  min  tro  somme 
tider.  Men  så  spurgte  jeg  grenspræsidenten  om,  hvordan 
det  gik  med  drengen.  Og  han  sagde:   „Broder  Cowley. 


Det  værste,  du  nogen  sinde  har  gjort,  var  at  velsigne  den 
dreng,  så  han  fik  synet  igen.  Han  er  den  værste  knægt 
i  hele  nabolaget,  og  han  laver  altid  gale  streger"  Nej,  hvor 
var  jeg  glad  for,  at  den  dreng  altid  lavede  gale  streger! 
. .  .  Gud  har  virkelig  kontrol  over  alle  disse  elementer. 
Du  og  jeg  kan  række  hånden  ud,  og  hvis  det  er  Hans 
vilje,  kan  han  bringe  disse  elementer  under  vor  kontrol 
i  overensstemmelse  med  Hans  formål.  Jeg  ved,  at  Gud 
lever.  Jeg  ved,  at  Jesus  er  Kristus.  Jeg  ved,  at  Joseph 
Smith  var  en  Guds  profet.  Og  hvis  der  nogen  sinde  i  men- 
neskehedens historie  er  sket  et  mirakel,  er  det  mirakel 
denne  Kirke,  der  er  vokset  til  sin  nuværende  størrelse 
her  på  jorden.3 

Fornylig  var  jeg  som  medlem  af  Søndagsskolens  Hoved- 
bestyrelse udpeget  til  at  besøge  stavene  i  New  Zealand. 
Medens  jeg  opholdt  mig  der,  spurgte  jeg  efter  den  dreng, 
hvis  øjne  var  blevet  helbredt  gennem  ældste  Cowleys 
velsignelse.  Jeg  blev  fortalt,  at  hans  søster  boede  i 
Hamilton.  Jeg  telefonerede  til  hende  og  spurgte: 
„Bor  din  broder  i  New  Zealand  —  ham,  der  fik  sit  syn 
gennem  præsident  Cowleys  velsignelse?" 
„Ja,  det  gør  han  da",  svarede  hun,  „han  bor  nu  i  Welling- 
ton. Når  du  kommer  til  den  stav,  vil  han  sandsynligvis 
være  til  stede  ved  møderne.  Han  er  meget  aktiv  i  Kirken." 
Jeg  opdagede,  at  Raha  virkelig  var  meget  aktiv.  Enhver 
spire  til  ungdomskriminalitet  var  blevet  erstattet  af  en 
moden  og  venlig  personlighed.  Han  fortalte,  at  han  havde 
hørt  om  sin  helbredelse  ved  at  høre  de  vidnesbyrd,  de 
hellige  bar  angående  ham.  Han  sagde:  „Jeg  lagde  ikke 
så  meget  mærke  til  dette,  før  jeg  var  ca.  16  år  gammel." 
Så  sagde  han  denne  simple  kendsgerning:  „Jeg  har  et 
vidnesbyrd  om  Kirken  og  vil  gerne  lære  mere." 
Denne  unge  mand  er  et  levende  vidnesbyrd  om  Præste- 
dømmets kraft.  Da  jeg  fortalte  om  denne  oplevelse  ved 
Generalkonferencen  i  1949,  udtalte  ældste  Cowley,  som 
da  var  medlem  af  De  Tolvs  Råd,  sig  om  de  følelser,  han 
havde  haft,  da  han  blev  bedt  om  at  søge  Herrens  velsig- 
nelser og  give  dette  barn  sit  syn. 

„Jeg  var  overvældet.  Jeg  var  tvivlrådig,  men  jeg  vidste, 
at  der  i  denne  polynesier  (Rahas  far)  var  et  barns  enkle 
tro.  Dette  var  en  tro,  der  ikke  var  forplumret  af  psykologi 
eller  menneskelærdom,  men  en  enkel  tro  på  Gud  og  de 
løfter,  Han  havde  givet  gennem  sin  søn,  Jesus  Kristus. 
Jeg  gav  barnet  dets  navn,  og  til  sidst  fik  jeg  samlet  mod 
nok  til  at  velsigne  det  med  dets  syn."4 
Ældste  Cowleys  ord  rører  mit  hjerte,  når  jeg  genkalder 
mig  mit  besøg  på  New  Zealand  og  mit  møde  med  Raha 
Wineera,  hvis  klare  øjne  så  ind  i  mine,  hvis  blik  mødte 
mit,  da  han  sagde:  „Jeg  har  et  vidnesbyrd  om  Kirken,  og 
jeg  vil  gerne  lære  mere  om  den."  Q 


1  Matthew   Cowley  (1897-1953)   medlem   af   De  Tolvs   Råd 

2  Matthew  Cowley,  Matthew  Cowley  Speaks  (Salt  Lake  City:  Deseret  Book 
Company,  1960),  p.  238. 

3  Ibid.  pp.  247-248. 

4  Ibid.   p.  5 

Fra  Missionens  Præsidentskab 

Sommeren  er  her  med  al  sin  magt,  al  sin  herlig- 
hed, al  sin  spænding  og  med  hele  sit  under.  Som- 
meren er  her,  og  solen  synes  aldrig  at  gå  ned. 
Vore  dage  er  fyldt  med  skønne  øjeblikke  med  ar- 
bejde og  afslapning.  Naturen  viser  sig  fra  sin 
bedste  side. 

Træerne  er  grønne,  blomsterne  står  i  fuldt  flor, 
græsset  står  højt.  Køerne  og  fårene  står  på  mar- 
ken. Fuglene  er  allerede  begyndt  at  lære  deres 
unger  at  flyve.  Alting  er  himmelsk.  Hvilken  stor- 
slået scene  for  vore  SDH-medlemmer  fra  de 
skandinaviske  lande  til  at  afholde  Festinord! 
Alle  er  spændte,  lige  fra  Skagen  til  Gedser,  fra 
Odense  til  Helsingør.  Forberedelserne  ligger  al- 
lerede bag  os.  Vore  kufferter  er  parate,  vi  er  på 
vej  til  at  mødes  med  de  andre  unge  fra  Norge  og 
Sverige. 

Hvilken  fest  vil  det  ikke  blive!  Hvilke  store  for- 
ventninger, når  vi  tænker  på  at  skulle  mødes  med 
de  dejlige  medlemmer  vi  traf  sidste  år  og  årene 
før!  Deres  håndtryk,  deres  klap  på  ryggen,  som 
fortæller  os,  at  de  er  glade  for,  at  vi  kommer. 
Hvilken  oplevelse  at  møde  og  hilse  på  vennerne 
igen! 


Festinord  er  en  stor  velsignelse  for  disse  tre  lan- 
de. Det  opbygger  dejlige  venskaber,  det  nedbry- 
der de  skranker,  der  måtte  findes.  Det  skaber  en 
fælles  sag,  nemlig  at  opbygge  tro,  åndelighed, 
venlighed  og  kærlighed  til  Evangeliets  principper. 
Ja,  Norge,  vi  er  stolte  over  at  skulle  være  jeres 
gæster.  Vi  kommer  til  jer  med  kærlighed  i  vore 
hjerter  og  ønsket  om  at  fremme  det  gode  ven- 
skab. Vi  er  et  lille,  men  smukt  land.  Vi  elsker  Evan- 
geliet. Vi  elsker  Gud,  vi  elsker  vor  næste,  og  vi 
ønsker  at  gøre  dette  års  Festinord  til  den  største 
der  har  været. 

Nogle  af  vore  unge  medlemmer  har  arbejdet  med 
forskellige  jobs,  andre  har  sparet  i  månedsvis  for 
at  komme.  Det  har  ikke  været  let,  men  Herren 
synes  altid  at  finde  en  udvej  for  de  trofaste. 
Blot  det  at  mødes  med  jer  medlemmer  fra  vore 
broderlande  er  et  privilegium  uden  sammenlig- 
ning. At  synge  med  jer,  at  danse  med  jer,  at  bede 
med  jer,  at  spise  med  jer,  at  bære  vidnesbyrd  for 
jer  og  med  jer,  at  sidde  for  fødderne  af  jeres  store 
og  inspirerede  ledere  er  en  velsignelse. 
Derfor  er  alle  de  unge  medlemmer  i  Danmark  i 
denne  måned  glade,  spændte  og  rede  til  at  rejse. 
Lad  os  rejse  med  et  smil  og  med  kærlighed  i 
vore  hjerter.  Lad  os  være  lydige  mod  vore  ledere 
og  komplimentere  dem  for  deres  store  arbejde 
for  os.  Tænk  alvorligt  over  det.  Vi  har  virkelig  de 
bedste  ledere  for  de  unge  mennesker  i  hele  ver- 
den. Fortæl  dem  det,  når  I  taler  med  dem. 
Vær  åndelige,  når  I  overværer  Festinord.  Vær 
klædt  på  en  tækkelig  måde,  følg  alle  reglerne, 
så  vil  I  få  en  dejlig,  vidunderlig  tid.  I  har  også 
mulighed  for  at  sørge  for,  at  alle  de  unge  med- 
lemmer, som  er  sammen  med  jer  fra  hele  Dan- 
mark, får  den  største  åndelige  oplevelse  i  hele 
deres  liv. 

Vi  vil  være  der  sammen  med  jer  og  være  villige 
til  at  gøre  alt,  hvad  vi  kan,  for  at  dette  års  fest  vil 
blive  en  virkelig  stor,  åndelig  og  opløftende  ople- 
velse, en  som  I  aldrig  vil  glemme. 
Præsident  S.  Dilworth  Young  og  hans  yndige 
hustru  vil  også  være  der  for  at  inspirere  og  be- 
lære jer  og  give  jer  deres  velsignelser.  Hvad  mere 
kan  vi  forlange? 

Derfor,  afsted  til  Norge  og  vor  storslåede  Festin- 
ord! 

Gud  velsignelse  alle  jer  unge  mennesker. 

Paul  L.  Pehrson 
missionspræsident 

Missionærankomster: 

Følgende  missionærer  er  an- 
kommet til  den  danske  mission 
den  11.  marts: 


Dennis  Bird  fra  Salt  Lake  City, 
Utah,  beskikket  til  at  arbejde 
i  Hillerød. 


Ai 

Rodney  Beck  fra  Thornton, 
Idaho,  beskikket  til  at  arbejde 
i  Silkeborg. 


El  Ray  Cook  fra  La  Mesa,  Ca- 
lifornia,  beskikket  til  at  arbejde 
på  Amager. 


Timothy  Barrow  fra  Murray, 
Utah,  beskikket  til  at  arbejde  i 
Esbjerg. 


Stanley  Earl  fra  Sunset,  Utah, 
beskikket  til  at  arbejde  i  Oden- 
se. 


Stuart  Pugmire  fra  Idaho  Falls, 
Idaho,  beskikket  til  at  arbejde 
på  Amager. 


Wallace  Sessions  fra  Bounti- 
ful,  Utah,  beskikket  til  at  ar- 
bejde i   Hellerup. 


DÅB: 

København  Nordre  Gren: 

9.  januar: 

Tove   Elisabeth   Jensen,    døbt   af   broder 
Bent  Sandholdt  Jensen,  håndspålæggelse 
ved  samme. 
6.  februar: 

Kim  Nøddegaard  Andersen,  døbt  af  bro- 
der Regnar  Andersen,  håndspålæggelse 
ved  samme. 

Susanne    Magdalene   Christiansen,    døbt 
af   ældste    Perry   Hawkins,    håndspålæg- 
gelse ved  ældste  Thomas  Farmer. 
14.  februar: 

Ninna  Larsen,  døbt  af  ældste  Perry  Haw- 
kins, håndspålæggelse  ved  ældste  Blaine 
Luke. 
Silkeborg: 
13.  februar: 

Frede  Eigil  Andersen,  døbt  af  ældste 
Keith  Gunter,  håndspålæggelse  ved  æld- 
ste Larry  Crenshaw. 

Inga  Marie  Kobæk  Andersen,  døbt  af 
ældste  Allan  Bruun,  håndspålæggelse 
ved  ældste  Max  Nielsen. 
Alice  Kobæk  Andersen,  døbt  af  ældste 
John  Lowry,  håndspålæggelse  ved  ældste 
John  Houston. 


Odense: 

6.  februar: 

Svend  Aage  T.  Hansen,  døbt  af  broder 
Poul  Andersen,  håndspålæggelse  ved 
ældste  David  Olsen. 

Ordinationer: 

København  Nordre  Gren: 

31 .  januar: 

Uffe  Ronnenberg  ordineret  til  diakon  af 

broder  Orla  Rasmussen. 

Frederikshavn: 

21.  februar: 

Arne  Holm  Larsen  ordineret  til  præst  af 

broder  Jens  Holm  Larsen. 

Velsignelser: 

Amager  Gren: 

7.  marts: 

Chung  Fong  Pangs  og  Lena  Pangs  søn, 
Keng  Wah  Niels  Pang,  velsignet  af  bro- 
der Lee  Lars  Leif  Nielsen. 

Dødsfald: 

Amager  Gren: 

Den  1 1 .  februar  døde  søster  Ketty  Rosa 
Berg,  70  år  gammel.  Æret  være  søster 
Bergs  minde! 


Esbjerg,   70   år 
Pedersen,    Es- 


Fødselsdage: 

Vi  siger  til  lykke  til  følgende  søskende: 

Dagmar  Emilie   Petersen,  Aarhus,   80   år 

den  6.  juli. 

Paula  Amanda  Bøgh,  København  Nordre 

Gren,  80  år  den  6.  juli. 

Helene  Marie  Andersen, 

den  15.  juli. 

Jensine    Kristine    Cecilie 

bjerg,  75  år  den  17.  juli. 

Hyrum  Larsen,  Aalborg,  60  år  den  22.  juli. 

Peder    Henry   Clausen,    Faaborg,    60    år 

den  27.  juli. 

Willi    Cecilie    Larsen,    København    Gren, 

70  år  den  29.  juli. 

Anna  Kristine  Jensen,  Odense,  70  år  den 

30.  juli. 

Jens  Peter  Kristensen,  København  Gren, 

85  år  den  30.  juli. 

Hvis  jeg  ikke  har  kærlighed 

AF  ÆLDSTE  THEODORE  M.  BURTON      assistent  til  De  Tolvs  Råd 


Da  Paulus  skrev  sit  brev  til  korinterne, 
skrev  han  til  medlemmerne  af  Jesu 
Kristi  Kirke  på  den  tid,  som  boede  i 
Grækenland.  Disse  medlemmer  le- 
vede i  en  timelig  og  politisk  verden, 
der  var  fyldt  med  hykleri.  De  kunne 
ikke  undgå  at  blive  påvirket  af  deres 
omgivelser.  Snart  begyndte  de  at  be- 
tragte lovens  bogstav  for  værende 
mere  vigtigt  end  lovens  ånd,  og  de 
begyndte  at  føle,  at  de  mål,  de  skulle 
stræbe  efter,  var  uddannelse  og  kund- 
skab. De  betragtede  Evangeliets 
grundsætninger  og  ordinanser  som 
mekaniske  anordninger,  der  ville  sikre 
dem  frelse.  For  dem  blev  det  naturlige 
menneske  mere  vigtigt  end  det  ånde- 
lige menneske. 

Paulus  følte,  at  det  var  nødvendigt  at 
give  dem  et  chok,  så  de  kunne  komme 
til  erkendelse  af  de  sande  værdier  i 
det  Evangelium,  som  blev  forkyndt  af 
Jesus  Kristus,  og  han  skrev: 
„Talte  jeg  end  med  menneskers  og 
engles  tunger,  men  ikke  havde  kærlig- 
hed (Kristi  rene  kærlighed),  da  var  jeg 
et  rungende  malm  eller  en  klingende 
bjælde. 

Og  havde  jeg  end  profetisk  gave  og 
kendte  alle  hemmeligheder  og  sad 
inde  med  al  kundskab,  og  havde  jeg  al 
tro,  så  jeg  kunne  flytte  bjerge,  men 
ikke  havde  kærlighed,  da  var  jeg  in- 
tet." (1.  Kor.  13: 

Kærlighedens  Evangelium,  som  det 
blev  forkyndt  af  Jesus  og  Hans  apo- 
stle fordum,  er  lige  så  betydningsfuldt 
idag,  som  det  var  på  den  tid.  Kærlig- 
hedens Evangelium  har  ikke  forandret 
sig. 

De  Sidste  Dages  Hellige  idag  lever 
under  noget  nær  de  samme  betingel- 
ser som  de  hellige  i  Korint  i  det  gamle 
Grækenland.  Vi  er  også  omgivet  af 
hykleri.  Ordet  kærlighed  bruges  om 
noget,  som  slet  ikke  har  noget  med 
kærlighed  at  gøre.  Det  ord,  der  bruges 
på  skiltene,  når  der  protesteres,  når 
oprørske  grupper  prøver  på  at  splitte 
vort  samfund,  er  ikke  den  kærlighed, 
som  Paulus  talte  om.  Det  ord,  der 
males  på  mure  og  plankeværker,  be- 


skriver ikke  den  kærlighed,  som  Pau- 
lus talte  om. 

Næstekærlighed  er  den  ædleste  form 
for  kærlighed.  Det  er  en  kærlighed  så 
stor,  at  vi  er  villige  til  at  give  en  del 
af  os  til  andre  for  at  vise,  med  hvilken 
betænksomhed,  hensynsfuldhed  og 
medlidenhed  vi  betragter  dem.  Det  er 
let  at  sige:  „Jeg  elsker  dig."  Men  kær- 
lighed skal  ikke  blot  erklæres;  den 
skal  bevises  gennem  handling.  Kær- 
lighed er,  medmindre  den  kommer  til 
udtryk  i  handling,  blot  et  rungende 
malm  eller  en  buldrende  tromme,  der 
døver  ørerne  og  mildner  ikke  sjælen. 
Kærlighed  omfatter  da,  hvis  det  er 
sand  kærlighed,  ofre  fra  både  giver  og 
modtager,  således  som  det  udvistes 
af  Jesus  gennem  Hans  liv  på  jorden. 
Nogle  søstre  var  på  vej  til  en  opgave 
i  Kirken  og  kørte  gennem  regnen,  da 
de  med  eet  punkterede.  De  standsede 
vognen  i  vejkanten.  Det  var  vådt  og 
farligt,  og  tidspunktet,  hvor  de  skulle 
møde,  rykkede  nærmere.  De  steg  ud 
og  havde  netop  åbnet  bagagerummet, 
da  en  lastvognspickup  standsede  bag 
dem.  Den  unge  chauffør,  der  var  om- 
kring 19  år,  så,  hvad  der  var  sket, 
tændte  sine  fjernlys,  beordrede  dem 
tilbage  i  bilen  og  skiftede  dækket  for 
dem.  Søstrene  blev  så  taknemmelige, 
at  de  trykkede  en  tikroneseddel  i  hån- 
den på  ham,  da  de  takkede  ham.  Han 
kastede  pengene  ind  i  bagagerummet, 
smækkede  det  i  og  sagde:  „I  har  taget 
hele  glæden  fra  mig  nu."  Den  unge 
mand  forstod  den  sande  betydning  af 
kærlighed. 

At  gøre  andre  en  tjeneste  er  virkelig 
kærlighed,  hvis  vi  gør  lidt  mere  end 
det,  vi  får  betaling  for.  En  ung  pige, 
der  arbejdede  på  et  kontor  som  sekre- 
tær, blev  engang  spurgt:  „Kan  De  lide 
Deres  arbejde?"  og  hun  svarede:  „Jeg 
elsker  det."  Men  fik  hun  da  ikke  be- 
taling for  at  gøre  arbejdet?  Svaret  er, 
at  hun  fik  betaling  for  at  arbejde  fra 
kl.  8:00  om  morgenen  til  kl.  5:00  om 
eftermiddagen  fem  dage  om  ugen.  Hun 
mødte  kl.  7:45  om  morgenen,  støvede 
sin   chefs   skrivebord   af,   lagde    hans 


papirer  i  orden,  og  vandede  blom- 
sterne på  hans  kontor,  som  hun  selv 
havde  sørget  for.  Hun  lød  glad  og 
munter,  når  hun  tog  telefonen,  var 
hjælpsom  og  forudså,  hvad  chefen 
havde  brug  for,  og  hun  var  altid  parat 
til  at  løbe  et  ærinde  eller  gøre  en 
tjeneste.  Hun  skrev  sommetider  et 
brev  om,  hvis  det  var  blevet  lidt  smud- 
sigt, for  at  gøre  det  perfekt,  og  hun 
blev,  indtil  hendes  chef  var  færdig, 
selv  om  det  ofte  betød,  at  hun  måtte 
blive  og  arbejde  15  til  30  minutter  over 
uden  ekstra  betaling.  Når  besøgende 
på  kontoret  spurgte  om  vej  til  en  be- 
stemt person,  gik  hun  selv  med  dem  i 
stedet  for  at  vise  dem  vej,  præsen- 
terede dem  for  hinanden  og  fik  begge 
personer  til  at  føle  sig  anerkendt.  Hun 
viste  ved  sine  handlinger,  at  hun  holdt 
af  sit  arbejde. 

Hvis  vi  får  betaling  for  at  være  ven- 
lige, er  vor  venlighed  ikke  udtryk  for 
sand  næstekærlighed.  Moderne  men- 
nesker er  tilbøjelige  til  at  pege  fingre 
ad  spejdernes  traditionelle  „gode  ger- 
ning" som  en  anakronisme,  der  nu  er 
forældet.  Paulus  fremhævede,  at  „kær- 
ligheden ophører  aldrig".  (1.  Kor.  13:8.) 
Den  går  aldrig  af  mode.  Med  andre 
ord,  den  er  evig.  At  gøre  andre  en 
tjeneste  i  en  sand  næstekærlighedens 
ånd  er  det  guld,  man  kan  tage  med  sig 
ind  i  den  næste  verden. 
En  økonomisk  velstillet  stavspræsi- 
dent  afslog  en  udnævnelse  til  direktør 
i  et  stort  forsikringsselskab,  fordi  det 
ville  optage  værdifuld  tid  for  ham,  som 
han  havde  brug  for  i  sine  stavsanlig- 
gender.  Elsker  han  sit  arbejde?  Mange 
ville  sige,  at  han  var  fjollet,  at  han  ville 
lade  en  sådan  chance  gå  fra  sig,  at 
Gud  aldrig  ville  forlange  et  sådant 
offer  af  noget  menneske.  Trods  alt 
skulle  han  jo  tjene  til  livets  ophold,  og 
måske  kunne  han  i  denne  stilling  frem- 
me Kirkens  anseelse  blandt  menne- 
sker. Tror  vi  på  det?  Hvis  vi  gør  det, 
er  denne  verdens  ting  måske  begyndt 
at  føre  os  bort  fra  en  forståelse  af  den 
form  for  kærlighed,  som  Paulus  talte 
om. 

Paulus  konkluderede  således: 
„Så    bliver    da    tro,    håb,    kærlighed, 
disse  tre;  men  størst  af  dem  er  kær- 
ligheden." (1.  Kor.  13:13.) 


Selvransagelse 

ÆLDSTE  RICHARD  L.  EVANS  af  De  Tolvs  Råd 

Ansvarhavende  radaktør  af  Era  fra  1936-1949 
Redaktør  fra  1950-1970 


Der  findes  et  ordsprog  som  siger:  „Tro  ikke  noget  ord  fra  en  fjendes 
mund."  Men  måske  kan  vi  tro  på  vor  egen  undersøgelse  af  os  selv. 
Lad  os  da  foretage  en  lille  selvransagelse  på  en  række  områder: 
Hvis  du  skulle  vælge  nogen  som  du  måtte  stole  på,  kunne  du  da 
stole  på  dig  selv?  Ville  du  gerne  træffe  dig  selv,  når  du  har  besvær- 
ligheder? Ville  du  gerne  være  underkastet  din  egen  barmhjertighed? 
Hvis  andre  mennesker  ikke  satte  låse  på  deres  hus,  på  deres  lader, 
på  deres  banker,  ville  du  så  nogensinde  gå  ind,  hvor  du  vidste,  at 
du  ikke  havde  noget  at  gøre?  Hvis  der  ikke  fandtes  noget  regnskab, 
nogen  domstol,  noget  fængsel,  nogen  vanære  —  ville  du  så  nogen- 
sinde tage,  hvad  du  vidste,  du  ikke  havde  nogen  ret  til  at  tage?  Ville 
du  gøre  noget  for  et  menneske  uden  inflydelse,  lige  så  godt  som  du 
ville  det  over  for  et  menneske  med  indflydelse?  Ville  du  betale  et 
menneske  en  lige  så  god  pris  for  noget,  han  var  tvunget  til  at  sælge, 
som  for  noget  han  ikke  var  nødt  til  at  sælge?  Ville  du  overholde 
en  uskreven  overenskomst  lige  så  ærligt,  som  hvis  den  var  skriftlig? 
Hvis  du  fandt  en  tabt  ting,  som  ingen  overhovedet  kunne  vide,  at 
du  havde  fundet,  ville  du  så  prøve  at  sende  den  tilbage,  eller  ville 
du  putte  den  i  din  egen  lomme?  Ville  du  gå  på  akkord  om  et  spørgs- 
mål om  noget  rigtigt  eller  forkert?  Taler  du  lige  så  godt  om  dine 
venner,  når  de  ikke  er  tilstede,  som  når  de  er  det?  Hvis  du  gjorde  en 
fejl,  ville  du  så  indrømme  det,  eller  ville  du  lade  som  om,  du  havde 
ret,  selv  om  du  vidste,  at  du  tog  fejl?  Kunne  man  stole  på  dig  lige 
så  godt,  når  du  er  væk  hjemmefra,  som  man  kunne,  hvor  du  er 
kendt?  Mener  du,  at  verden  skylder  dig  et  levebrød,  eller  ved  du 
ganske  ærligt,  at  man  skal  arbejde  for  det,  man  ønsker?  Gør  du 
dig  oprigtigt  umage  for  at  forbedre  dine  præstationer?  Prøver  du 
at  få  arbejdet  gjort,  eller  har  du  har  du  drevet  den  af  affrygt  for,  at  du 
arbejdede  for  meget?  Ville  du  engagere  dig  selv?  Ville  du  bryde  dig 
om  at  arbejde  for  dig  selv?  Hvis  du  var  din  egen  kompagnon,  kunne 
du  så  stole  på  dig  selv?  Hvis  din  kompagnon  skulle  dø,  ville  du  så 
behandle  hans  familie  lige  så  retfærdigt,  som  hvis  han  var  i  live? 
Hvis  han  mistede  sit  helbred,  ville  du  så  stadig  behandle  ham,  ikke 
alene  retfærdigt,  men  også  ædelmodigt?  Lad  os  se  på  det  igen, 
indefra:  Ville  du  gerne  arbejde  for  dig  selv?  Ville  du  bryde  dig  om 
at  leve  med  dig  selv?  Jeg  indrømmer,  at  det  er  et  strengt  regns- 
kabskort.  Men  sommetider  er  det  godt  at  vende  vrangen  ud  på  os 
selv  og  se  på  os  selv  lige  så  ærligt,  som  om  vi  var  en  anden.        o 


